Wanita Misteri Dalam Trailer Terbaru The Last of Us Part II Adalah Ibu Ellie? Ini Teori Yang Kita Ada Setakat Ini!

Trailer tanpa Ellie ataupun Joel? Hmm…

Trailer The Last of Us Part II baru sahaja diumumkan semalam semasa persidangan PlayStation di Paris Games Week dan secara jujurnya saya sebagai peminat kipas susah mati The Last of Us, semestinya saya sangat teruja untuk tahu apa yang akan berlaku dalam sekuel The Last of Us ini.
Jadi, mari kita membincangkan teori yang menjadi tanda tanya dalam trailer kedua The Last of Us Part II ini.
Kita mungkin tahu siapa sebenarnya identiti wanita misteri ini.
Naughty Dog sudah pun mengumumkan watak-watak berserta pelakon suara dalam trailer terbaru kecuali seorang wanita yang hampir kena mati digantung dilakon-suarakan oleh Laura Bailey. Nama karakternya secara khusus ada empat huruf dinyatakan di akaun Twitter Naughty Dog.

And finally, Laura Bailey is ████. #TheLastofUsPartII pic.twitter.com/9ATCz6RELk
— Naughty Dog (@Naughty_Dog) October 30, 2017
Jadi, apa maknanya empat huruf yang tidak didedahkan oleh Naughty Dog? Bagi saya, empat huruf itu mungkin ditujukan kepada ibu Ellie yang bernama Anna. Nama Anna pernah muncul di dalam game asal, DLC The Last of Us: Left Behind dan juga komik The Last of Us: American Dreams.
Anna meninggal dunia sehari selepas melahirkan Ellie pada tahun 2018 atau 2019 iaitu lima tahun selepas kejadian penularan Cordyceps berlaku. Oleh itu, Anna sudah tentu pernah merasakan apa Joel rasakan apabila semua orang tersayang bertukar menjadi zombi. Mesti ada sebab Naughty Dog sorokkan empat huruf ini… mungkin kita pernah dengar dalam game sebelum ini?
Ingatkan tak poster baru yang keluar pada Outbreak Day The Last of Us yang menampilkan tangan bersasa memegang satu tukul itu? Ramai orang fikir tangan itu adalah tangan Joel tetapi nampak sangat ada perbezaan ketara. Tukul bersama latar belakang poster itu semestinya memberi makna besar dalam The Last of Us Part II sehingga ditampilkan dalam poster dan trailer.
Siapakah gerangan misteri ini?
Cuba fikir sejenak di sini… poster asal Outbreak Day menampilkan tangan Ellie memegang pisau lipat ibunya direalisasikan dalam trailer pertama The Last of Us Part II dan jika benarlah tangan dalam poster Outbreak Day baru itu adalah tangan Anna, cayalah Naughty Dog. Memang foreshadow terbaik.
Nampak tak permainan Naughty Dog di sini..?
Selain itu, ada juga tanda wanita misteri itu sedang mengandung. Karakter baru Emily menuding pisau ke atas perut wanita selepas dia digantung dan Emily berkata ‘Mereka bergelumang dengan dosa’. Dalam trailer itu juga tonjolkan beberapa mayat digantung di mana bahagian perut sudah ‘dibuka’ untuk mengurangkan risiko kena jangkitan Cordyceps semakin menular ketika itu tetapi wanita ini berkecuali. Mungkin kandungan dalam perut wanita itu ada isu besar disebaliknya.
Tambahan lagi dalam pengakhiran Uncharted 4: A Thief’s End (ada spoiler sikit), terdapat easter egg iaitu satu poster di bilik Cassie Drake yang menutup sebahagian teks yang bertulis The Last of Us: American Daughters dan menunjukkan seorang wanita mengandung memakai topeng sambil memegang pistol.
Bukan Ellie ke? Anna ke?
Sebelum ini, wanita mengandung dispekulasikan sebagai Ellie tetapi ini mungkin merujuk kepada Anna, ibu Ellie yang sedang sarat mengandung ketika bibit permulaan jangkitan Cordyceps.
Kalaulah wanita ini adalah ibu Ellie, ini membawa kita ke persoalan seterusnya…
Adakah The Last of Us Part II satu prekuel atau satu sekuel?
Berdasarkan trailer pertama diumumkan sebelum ini, sudah tentu The Last of Us Part II akan menyambung legasi Ellie tetapi kalau teori yang kita nyatakan di atas adalah benar, Part II ini mungkin jadi satu prekuel.

The Last of Us Part II mungkin mengambil kaedah penceritaan Uncharted 2: Among Thieves untuk menyampaikan cerita baru dan juga karakter baru yang boleh bermula pada bila-bila sahaja seperti semasa kemuncak, semasa pengakhiran, ataupun semasa permulaan seperti biasa. Sudah semestinya tempoh masa atau latar belakang The Last of Us Part II masih lagi samar-samar.
Selepas sahaja pengumuman trailer kedua The Last of Us Part II, pengarah kreatif Neil Druckmann berbincang mengenai trailer terbaru ini. Untuk sekuel (prekuel?) kali ini, Naughty Dog mengambil kaedah yang sudah dilakukan untuk game-game Naughty Dog sebelum ini dan dipratikkan ke dalam game ini serta membangunkan teknologi baru untuk The Last of Us Part II.
Druckmann juga acah-acah berkata, “Daripada memberikan satu tanda tanya untuk gerakkan perjalanan Ellie dan Joel yang seterusnya, kami mahukan game ini pergi ke suatu tempat yang lain dan memberikan sesuatu lain dari yang lain serta lihat bagaimana orang membuat hubung-kait antara satu sama lain. Namun, siapakah karakter-karakter ini sebenarnya, apakah konflik di dalam game ini, bilakah masa atau tempat mana berlaku, kami akan membiarkan peminat sendiri untuk memikirkan tentang ini.”

Nampaknya Druckmann mahukan peminat untuk menyiasat secara terperinci ke dalam trailer ini. Challenge accepted, Mr. Druckmann.
The Last of Us Part II mungkin membawa pemain ke negeri Seattle.
Sebelum ini, peminat mengumpulkan klu-klu berdasarkan trailer pertama di manakah tempat latar belakang untuk The Last of Us Part II dan trailer kedua ini mungkin mengesahkan tempat latar belakangnya berlaku di Seattle.

Sebaik sahaja masuk 20 saat ke dalam trailer kedua ini, anda akan nampak tanda jalan lusuh tetapi disirami hujan sehingga tidak nampak ini seakan sama dengan tanda jalan raya berwarna hijau di lebuh raya Seattle, Washington bersama dengan tanda jalan berwarna kuning di sebelah kiri menunjukkan radio trafik bermula pada pukul 5:30am.
Pemain mungkin mengembara ke bahagian barat selatan Amerika Syarikat untuk The Last of Us Part II tetapi persoalan siapakah, apakah, di manakah dalam trailer baru ini masih lagi menjadi teka teki dalam kalangan peminat.
Permulaan kepada penubuhan Fireflies?
Kumpulan Fireflies adalah satu simbol besar dalam The Last of Us malah dalam pembukaan trailer pertama turut menunjukkan simbol ikonik ini. Adakah ini satu petunjuk untuk melihat sejarah bagaimana terbentuknya kumpulan Fireflies?
“Bila anda hilang dalam kegelapan, lihat ke arah cahaya,” slogan Fireflies.
Jika ia betul, Naughty Dog menampilkan cara paling ganas untuk menunjukkan penubuhan Fireflies yang bertujuan mahu mencari penawar jangkitan Cordyceps dalam trailer baru. Mungkin tujuan semasa permulaan penubuhan Fireflies ini tidaklah sebegitu mulia seperti ditonjolkan di dalam The Last of Us (jeng, jeng).
Dalam trailer baru, Emily memberitahu orang suruhan untuk “mematahkan sayap” (clip her wings) iaitu ditujukan kepada kedua-dua belah tangan karakter baru bernama Yara yang mungkin berkaitan dengan metafora sayap kelip-kelip.
Seterusnya, cara Emily menyatakan dialognya berbaur agama seperti seseorang yang memimpin kumpulan ajaran sesat seperti “mereka bergelumang dengan dosa” (They are nested with sin) kepada wanita misteri yang mungkin mengandung atau memanggil seseorang “murtad” (apostate) kepada karakter baru bernama Lev.
Apa patah kepak-kepak, kau ingat aku ini ayam?
Mungkin Fireflies suatu ketika dahulu beberapa tahun semasa jangkitan Cordyceps ini  bermula, kumpulan ini terpecah dalam beberapa pendekatan iaitu mengambil cara pendekatan kepimpinan ajaran sesat penuh dengan penyeksaan kepada mereka yang memecah kesetiaan terhadap kumpulan Fireflies.
Menurut trailer terbaru ini, keempat-empat karakter ini seperti kenal antara satu sama lain di mana Yara, Lev, Emily berserta wanita misteri ini dari kumpulan yang sama. Nampaknya Emily memegang kuasa besar antara tiga karakter lain sehinggakan dia berupaya menghukum mereka dan panggil mereka sebagai “murtad” kerana mempunyai fahaman berbeza dari pandangannya.
Namun, di akhir trailer selepas kematian Emily, Lev ambil sikap acuh tak acuh untuk tidak memutuskan tali gantung wanita misteri itu tetapi didorong oleh Yara untuk sebab yang tidak dinyatakan lagi.
Mungkin mereka bertiga ini berpecah dari kumpulan Fireflies berunsur ajaran sesat yang kita nampak dalam trailer dan mereka pergi jauh serta bergabung (meletup ahh!) untuk menubuhkan Fireflies yang seperti kita tahu dalam The Last of Us lebih bercirikan aspirasi tentera dan motivasi kepada orang ramai.
Jika wanita mengandung itu adalah ibu Ellie dan ada sedikit konflik memisahkan ketiga-tiga karakter ini di Seattle, ini mungkin menjelaskan bagaimana Marlene berkenalan dengan Anna dan kemudian dilantik menjadi sebagai ketua Fireflies serta diberikan amanat terakhir untuk menjaga Ellie sejurus selepas kematian Anna.
Ellie oh Ellie, baby girl.
Walau bagaimanapun, ini semua persoalan dan teori masih lagi belum dijawab dan hanya masa sahaja akan menentukan apakah yang betul-betul akan terjadi dalam The Last of Us Part II. Trailer pertama hanya menunjukkan Ellie berusia 19 tahun, bertatu sambil main guitar dan berjanji untuk membunuh “semua orang”.
Setakat ini, tiada lagi tarikh pengumuman rasmi diberikan oleh Naughty Dog.


Call of Duty: Modern Warfare – Trailer Baru, Gameplay, Tarikh Sesi Beta, Mode 100 Pemain, Cross-Play

Melalui reboot yang dikeluarkan, Call of Duty: Modern Warfare menjadi antara game paling dinantikan pada tahun ini.
Terbaru, Activision telah berkongsi pelbagai info baru tentang game shooter akan datang ini. Pertama sekali, mereka telah mengeluarkan sebuah trailer terbaru untuk Multiplayer — menggabungkan babak sinematik dan gameplay yang semestinya memaparkan grafik kelihatan lebih mantap.
Membuatkan kita semua tertarik dengan trailer ini ialah penggunaan lagu Metallica, Enter Sandman. Jom layan:

Nak tengok gameplay Multiplayer penuh? Korang boleh saksikan dalam siaran ulangan livestream di bawah:

Dalam acara ini, info paling menarik yang didedahkan ialah tentang mode Multiplayer yang ada. Mereka telah mengumumkan satu mode serba baru digelar Ground War, yang mana akan mengumpulkan lebih daripada 100 pemain. Selain itu, ada juga mode 2v2, 6v6, 10v10 dan 20v20.

Activision turut telah mengumumkan tarikh sesi beta yang bakal dijalankan untuk game ini. Dua minggu berbeza untuk sesi beta diumumkan akan berlangsung, yang mana minggu pertama hanyalah eksklusif untuk para pemain PS4. Berikut ialah jadualnya:
PS4

12 hingga 13 September (Pemain yang pre-order)
14 hingga 16 September (Open Beta)

PS4, Xbox One, PC

19 hingga 20 September (Pemain yang pre-order)
21 hingga 23 September (Open Beta)

Bercakap tentang platform, Activision juga telah mengesahkan bahawa Call of Duty: Modern Warfare akan menyokong fungsi cross-play antara platform. Dalam erti kata lain, pemain dari PS4, Xbox One dan PC boleh bermain/menentang pemain dari mana-mana ketiga-tiga platform ini.

Call of Duty: Modern Warfare akan dilancarkan sepenuhnya pada 25 Oktober 2019.
Sumber: Gematsu


Dead Space Remake Diumumkan Secara Rasmi Untuk PS5, PC, Xbox Series, Saksikan Teaser Trailer

Dalam slot terakhir EA Play Live 2021 yang berlangsung tengah malam tadi, EA akhirnya telah mengumumkan secara rasmi sebuah remake yang khabar anginnya telah berlegar sejak sekian lama.
Pembikinan semula (remake) Dead Space telah didedahkan dalam satu teaser trailer pendek yang berdurasi kira-kira seminit. Dibangunkan oleh EA Motive, game ini akan dilancarkan hanya untuk konsol generasi terkini, PS5 dan Xbox Series, serta PC.

Dibangunkan menggunakan enjin Frostbite, EA mengatakan yang Dead Space kali ini akan dibikin semula sepenuhnya dari kosong bagi membawakan pengalaman yang lebih mengasyikkan. Ia merupakan remake kepada Dead Space pertama yang pernah dilancarkan pada tahun 2008.
Buat masa ini, tiada tarikh pelancaran diumumkan untuk game seram survival ini.


Expansion XCOM 2: War of the Chosen Akan Dilancarkan Ogos Ini, Tonton Trailernya

Satu expansion baru diumumkan untuk XCOM 2, diberi nama War of the Chosen. Ia akan dilancarkan di PC, PS4 dan Xbox One pada 29 Ogos ini.

War of the Chosen akan menampilkan 3 commander musuh baru yang akan berkembang dan mengadaptasi sepanjang korang berperang bersama mereka.
Korang boleh tonton trailer untuk expansion ini di bawah:


Trailer The Last of Us Dicipta Semula Dengan Aura Trailer Filem Logan

Apabila dua dunia berbeza memiliki banyak persamaan, saksikan trailer mash-up ini.

Trailer rasmi Logan telah dikeluarkan pada minggu lalu – iaitu filem ketiga dan terakhir dalam siri filem solo Wolverine. Ia berlatarbelakangkan beberapa tahun selepas filem X-Men: Days of Future Past, di mana kebanyakan mutant telah mati dan Logan (Wolverine) pula telah kekurangan (atau kehilangan) kuasa self-healing-nya.
Apa yang menarik minat para gamers tentang trailer ini (dan mungkin keseluruhan filem ini kelak) adalah ia mempunyai aura yang sama dengan game keluaran Naughty Dog, The Last of Us (TLOU). Memiliki watak utamanya yang sudah tua (Logan/Joel) yang terpaksa melindungi seorang kanak-kanak (X-23/Ellie), berlatarbelakang dunia pasca-bencana dan beberapa babak yang boleh dikaitkan dalam TLOU membuatkan gamers merasai aura yang cukup sama.
Dengan itu, Youtuber TVDL telah mencipta semula trailer ini dengan menggunakan lagu tema yang sama, iaitu Hurt nyanyian Johnny Cash, kali ini dengan footage dari TLOU. Sememangnya satu remake yang sangat menarik.
Jom layan:

Sekiranya anda belum tonton, ini pula adalah trailer rasmi filem Logan. Rasai aura TLOU dalam trailer ini.

Pengarah kreatif Naughty Dog, Neil Druckmann turut berkongsikan trailer mash-up ini di laman Twitter-nya. Druckmann turut mengatakan yang beliau merindui kedua-dua watak ini, iaitu Joel dan Ellie.
https://twitter.com/Neil_Druckmann/status/790925185255743488


Firmware Nintendo Switch Dilaporkan Mempunyai Kebolehan Sebagai Emulator NES

Kebolehan untuk bermain game zaman NES? Ya kami nak!

Dikenali sebagai Flog, ia adalah sebuah emulator NES yang telah wujud dalam kesemua konsol Nintendo Switch yang telah dipasarkan selama ini tetapi perkara ini telah dirahsiakan oleh Nintendo.
Penemuan ini telah di kongsi oleh sekumpulan homebrewers melalui laman wiki SwitchBrew. Mereka juga telah menyatakan bahawa fungsi emulator ini tidak digunakan sama sekali oleh konsol tersebut.
Perkara ini semestinya telah mencetus pelbagai persoalan dan tanda tanya dalam komuniti Nintendo. Ramai yang berpendapat bahawa Nintendo sememangnya merancang untuk melancarkan fungsi ini kelak bersama-sama perkhidmatan online-ya.

Sumber: SwitchBrew.


Baghdad, Jepun Atau Azetc – Mana Satu Latar Belakang Yang Akan Digunakan Dalam Assassin’s Creed Seterusnya?

Beberapa bulan atau tahun sebelum sesebuah Assassin’s Creed yang baharu keluar, kita sentiasa digembar-gemburkan dengan pelbagai khabar angin mengenainya.
Walau bagaimanapun, apa yang membuatkan kali ini lain daripada lain adalah terdapat tiga ura-ura berbeza dari tiga sumber yang boleh dipercayai dalam minggu yang sama.
Laporan pertama datang dari seorang Youtuber terkenal, iaitu ACG yang mengatakan game seterusnya dalam francais itu akan menggunakan latar belakang Aztec, iaitu Empayar yang pernah berdiri sekitar Mexico dari abad ke-15 hingga ke-16.
ACG walau bagaimanapun tidak mengulas lanjut mengenai laporan itu.

Next AC game will be Aztecs.— ACG (@JeremyPenter) July 13, 2022

Laporan kedua pula hadir dari wartawan tersohor Bloomberg, Jason Schreier di Reddit. Beliau mengatakan yang Assassin’s Creed seterusnya adalah “Rift” (nama kod) yang akan menggunakan latar belakang Baghdad, Iraq. Kemungkinan besar ketika zaman keemasan Islam semasa berdirinya kerajaan Abbasiah.
Schreier kemudian menambah bahawa selepas Rift, barulah Infinity, iaitu sebuah game live servie untuk Assassin’s Creed yang akan menampilkan pelbagai latar belakang dan karakter dari francais tersebut. Lebih menarik, beliau berkata akan ada dua watak utama dalam Infinity, dan tiada seorang pun daripadanya datang dari latar belakang Aztec.

Comment from discussion jasonschreier’s comment from discussion "Next Assassin’s Creed Game is set in Aztecs".

Merumitkan lagi ura-ura ini apabila terdapat pula laporan ketiga yang datang dari seorang lagi wartawan tersohor iaitu, Jeff Grubb. Beliau mengatakan pula yang Assassin’s Creed seterusnya akan berlatarbelakangkan tamadun Jepun.
Walau bagaimanapun beliau tidak mengulas lanjut. Oleh itu, kita tidak pasti sama ada tema Jepun ini akan hadir selepas Rift yang bertemakan Baghdad (atau Aztec?) atau ia akan hadir sekali dalam Infinity.

Apa pun khabar angin yang muncul, kesahihannya hanya akan terjawab apabila Ubisoft sendiri yang mengumumkannya. Sama-samalah kita tunggu.


FIFA 16: Adam Johnson Bakal Dibuang Selepas Kesalahan Memperkosa

EA Sports sedang berusaha untuk “membersihkan” FIFA 16 daripada segala “kekotoran”.

Jurucakap EA Sports telah memberitahu Newsbeat bahawa mereka sedang dalam usaha untuk membuang Adam Johnson secara keseluruhan dalam game bola sepak kegilaan ramai, FIFA 16.
Mereka telahpun membuang Johnson dari Active Rosters, sistem live update semasa bermain online, di kedua-dua skuad Sunderland dan England. Namun, Johnson masih lagi boleh digunakan di sesetengah bahagian offline dalam FIFA 16.
Memetik kata-kata Jurucakap EA Sports:

“Adam Johnson has been removed from the Active Rosters of both Sunderland and England in FIFA 16. We’re working to remove him from other modes within the game as soon as possible.”

JomBaca: Juara Dunia FIFA 16 Buat Lionel Messi & Paul Pogba Ketaq Lutut!
Bekas pemain sayap Sunderland tersebut telah didapati bersalah pada minggu ini atas kesalahan memperkosa kanak-kanak remaja bawah umur berusia 15 tahun. Beliau masih lagi belum dijatuhkan sebarang hukuman, namun mahkamah telah memberi amaran bahawa beliau boleh dikenakan hukuman penjara 10 tahun.

Pihak EA Sports telah diberi tekanan oleh para peminat FIFA 16, terutamanya di Twitter untuk membuang Johnson dari game tersebut.

Why is Adam Johnson still on FIFA? Wipe him off it, he's an insult to Football
— Sam Walker (@xSamWalker) March 3, 2016

I think Fifa 16 should do an update and just erase Adam Johnson from the game completely.
— ᴋɪᴇʀᴀɴ (@kieranthekiz) March 2, 2016

Are FIFA going to remove Adam Johnson from FIFA 16? Because they should do🙄
— Dyl (@DylaaanBarker) March 3, 2016
JomBaca: Adakah Dominasi Lionel Messi Sebagai Muka Hadapan Siri FIFA Bakal Berakhir?


CD Projekt Umum Sebanyak 25 Juta Unit Berjaya Terjual Bagi Siri The Witcher

Tahniah CD Projekt!

Dalam laporan kewangan bagi tahun 2016, CD Projekt telah mengumumkan bahawa siri The Witcher telah berjaya mencapai jualan sebanyak 25 juta unit sepanjang ia diperkenalkan kepada dunia. Satu jumlah yang sangat boleh dibanggakan memandang bahawa suatu ketika dahulu, studio ini hanyalah sebuah studio indie.
Menurut Adam Kiciński selaku Presiden CD Projekt, jualan yang cukup memuaskan ini adalah hasil tekad studio terbabit dalam memberikan produk yang berkualiti. Jelas ini adalah benar apabila DLC seperti Hearts of Stone dan Blood and Wine juga turut mempunyai kandungan yang setanding dengan siri asal The Witcher 3.

Studio terbabit juga akan terus meluaskan jenama The Witcher melalui permainan kad mereka iaitu Gwent: The Witcher Card Game. Mereka kini senang merancang pertandingan bagi siri terbaru ini dengan jumlah wang terkumpul sebanyak USD100,000.
CD Projekt juga kini sedang menyiapkan siri baru yang dikenali sebagai Cyberpunk 2077 selepas selesai menyiapkan DLC terakhir The Witcher 3.


Saksikan Grafik Uncharted 4 Dan Battlefield 1 – 4K (PS4 Pro) VS 1080p (PS4 Biasa)

Sajikan pandangan anda dengan perbezaan grafik antara PS4 Pro dan PS4 versi asal.

Sebelum anda memutuskan untuk mendapatkan PS4 Pro, pastinya anda mahu saksikan terlebih dahulu perbezaan grafik yang terdapat jika dibandingkan dengan PS4 versi asal. Youtuber Arekkz Gaming telah menyediakan dua buah video perbandingan, iaitu dalam Uncharted 4: A Thief’s End dan Battlefield 1.
Jom layan:

Anda boleh lihat senarai game yang bakal mendapat sokongan PS4 Pro di sini.

PS4 Pro akan dilancarkan dalam masa dua hari lagi, iaitu pada 10 November 2016.


Gambar – Gambar Dead Rising 4 Pulak Tiris!

Walaupun masih belum diumumkan, gambar-gambar yang kononnya Dead Rising 4 telah tertiris!

Gambar asal ini mulanya tertiris di laman 4chan dan kemudiannya mendapat liputan oleh Kotaku. Menurut penulis Kotaku iaitu Jason Schreier beliau mulanya tidak mempercayai imej poster yang agak kabur ini. Namun begitu persepsi beliau berubah setelah dapat melihat imej poster yang sama tetapi dari sumber yang lain.

Kotaku turut menambah bahawa Dead Rising 4 kemungkinan adalah remake bagi siri asal Dead Rising dan bakal mempunyai kempen yang terletak di Willamette, Colorado. Disamping itu, Dead Rising 4 bakal diterbitkan eksklusif untuk PC dan Xbox One.


Pokemon Duel Kini Boleh Didapati Untuk iOS Dan Android!

Nampaknya pengguna-pengguna iOS dan Android kini boleh menikmati sebuah lagi game yang bertemakan siri Pokemon!

Pokemon Duel menggunakan konsep board game yang memberikan pemain-pemain peluang untuk mengumpul figurin-figurin digital yang digunakan untuk bertarung dengan pemain lain.
Figurin-figurin ini boleh didapatkan menggunakan matawang in-game yang boleh diperolehi dengan menyelesaikan pelbagai aktiviti harian yang disediakan atau dengan membelinya menggunakan wang yang sebenar.
Pokemon Duel kini sudah boleh didapati secara percuma melalui App Store and Google Play.


League of Legends: Hero Terbaik Mengikut Role!

Artikel ini ditulis oleh seorang sahabat kami, Waghih. Anda boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.

Pengenalan
Untuk mendaki tangga teratas dalam ‘ranked’ League of Legends bukanlah sesuatu yang mudah untuk dicapai bagi sesetengah pemain. Ia memerlukan kesabaran dan keazaman yang tinggi sekiranya mahu belajar dan meningkatkan prestasi sekiranya korang semua ingin mencapai kejayaan dan menjadi lagenda. Korang agak bertuah kerana LoL ada menyediakan sesetengah hero yang boleh membantu korang bermain lebih baik berbanding dengan orang lain.
Jangan pilih hero-hero ini sekiranya korang mahukan perlawanan yang mudah. Hal ini disebabkan, hero-hero yang bakal kami kupaskan ini adalah sangat mencabar, dan memerlukan masa yang lama untuk berlatih demi memahami dan menggunakan hero ini dengan cermat. Setelah korang berlatih dengan secukupnya menggunakan hero ini, nescaya korang akan mampu untuk memenangi game ini dengan cara yang tersendiri.
*ARTIKEL INI DITULIS BERDASARKAN PENGALAMAN PENULIS DAN HASIL RUJUKAN DARI BEBERAPA ARTIKEL YANG LAIN*
*STATISTIK HERO ADALAH DARI CHAMPION.GG BERDASARKAN 1000 PERLAWANAN KE ATAS*
Top – Riven

Setelah META telah mengalami perubahan daripada ‘tanker’ kepada ‘assassins’ kepada ‘splitpushers’ dan kembali semula kepada yang asal, satu hero tetap kekal menjadi pilihan kuat iaitu Riven. Jika korang semua berjaya memahirkan permaisuri ‘outplay’ ini, korang boleh berlawan dengan mana-mana hero yang ada dalam LoL, tapi ia proses yang agak mengambil masa. Kegilaan Riven dalam menyerang, ‘crowd control’, perisai, dan ‘damage’ yang sangat kuat, boleh dikatakan beliau mempunyai segala kemahiran untuk mengalahkan semua orang.
Walaubagaimanapun, masalah yang paling utama ialah, hero Riven ini merupakan salah satu hero di ‘Top Lane’ yang paling susah untuk dipelajari. Untuk jadi mahir menggunakan Riven, korang kena belajar untuk bermain dengan cara yang berbeza dan harus pandai dalam bertukar dan mengadaptasikan strategi yang berlainan bergantung kepada hero lain yang korang akan lawan. Untuk berjaya dalam penggunaan hero istimewa ini memerlukan kemahiran yang berkecuali dan menjadi punca mengapa ia memerlukan masa dan kesabaran.
SEBELUM KORANG MENGGUNAKAN HERO INI

Jungle – Lee Sin

Bercakap mengenai hero susah, Lee Sin sudah tentunya mengambil gelaran “hero paling susah dalam LoL”. Lee Sin mempunyai pelbagai alatan dan ciri-ciri yang diperlukan bagi hero khususnya untuk posisi ‘Jungle’. Dilengkapi dengan ‘damage’ yang tinggi dan mempunyai potensi untuk membunuh pada permulaan game, Lee Sin boleh merangka strategi yang sesuai untuk memenangi sesuatu pertempuran besar menggunakan ‘Ultimate’ nya apabila sudah sampai ‘late game’. Isu utama, ialah agak susah untuk menggunakan segala ‘skillshot’ utama Lee Sin dengan sempurna dan ini akan mengecewakan untuk sesetengah orang.
Di antara ‘ward-hopping’, disertai dengan Q beliau, dan menggunakan teknik ‘flash’ semasa ‘Ultimate’ diaktifkan, seluruh kemahiran yang ada Lee Sin akan menghasilkan corak permainan yang menarik jika dilakukan dengan betul. Lee Sin yang mantap akan menyerang masuk ke dalam menara, untuk membunuh hero musuh, dan keluar dari kawasan pertempuran sehinggakan korang pon tertanya-tanya, adakah orang sebenar yang main Lee Sin atau sebaliknya. ‘Damage’ pada awal game sangat dasyat, dan akan mengambil masa yang lama sekiranya hendak menjatuhkan Lee Sin sekiranya pemain itu betul-betul bagus.
SEBELUM KORANG MENGGUNAKAN HERO INI

Mid – Ahri

Jika hendak dibandingkan dua hero pertama di atas, Ahri tidaklah begitu sukar untuk dimahirkan. Beliau bukan hero senang, dan sudah semestinya tidak sukar seperti Lee Sin atau Riven. Oleh itu, korang perlu meluangkan sedikit masa jika hendak bermain Ahri dengan baik. Pilihan Ahri dalam kategori Mid, adalah disebabkan keserba-bolehan beliau dalam pertempuran. Seperti Riven, Ahri mempunyai ‘skillshots’ yang sangat berguna dalam hampir apa jua situasi. Beliau boleh menyerang musuh dengan mudah, ‘crowd control’ pada skala kecil, pergerakan laju untuk melarikan diri dari situasi bahaya, dan padat dengan ‘damage’.
Ada sebab mengapa Ahri menjadi begitu popular di ‘Mid Laner’ pada masa kini, dan kerana beliau secara semula jadinya memang kuat. Menurut sumber dari Champion.GG, sebuah laman web statistik LoL, Ahri telah digunakan melebihi 20 peratus dan ke atas di ‘ranked’ Platinum. Walaupun susah untuk membunuh musuh, namun segala ‘skillshots’ yang ada pada Ahri adalah sempurna untuk melengahkan pihak lawan sementara menunggu pertempuran yang sebenar.
SEBELUM KORANG MENGGUNAKAN HERO INI

ADC – Ezreal

Satu perkataan yang sesuai untuk menghuraikan hero Ezreal secara teknikalnya ialah Fleksibiliti. Ini kerana ‘skillshots’ asas yang ada pada beliau djiamin akan memberikan ‘damage’ sama seperti hero ‘poke’ yang lain. ‘Skillshot’ Mystic Shot (Q), mempunyai jarak sejauh 1150, yakni lebih jauh dari ‘auto-attack’ yang ada pada hero ‘marksman’ yang lain. Dengan sedikit ‘Cool Down Rate’ (CDR), disesuaikan dengan ‘Passive’ Ezreal, ini bermakna korang boleh mengaktifkan ‘skillshots’ yang lain berulang kali dalam beberapa saat saja.
Tidak seperti ADC lain seperti Vayne, Caitlyn, dan Twitch, ketiga-tiga hero ini mempunyai jarak yang terbatas untuk melakukan ‘auto-attack’. Manakala, Ezreal boleh menyerang pihak lawan pada jarak yang selamat. Apa-apa barangan ‘in-game’ yang kuat boleh digunakan dalam ‘build’ Ezreal, begitu juga dengan pilihan ‘mastery’ yang berbeza dan boleh digunakan seperti ‘Warlords’, ‘Fervor’ dan ‘Thunderlords’. Fleksibiliti dalam menggunakan barangan berbeza untuk ‘build’ seperti ‘Blue’, ‘Trinitiy’ dan ‘Standard ADC’, menyebabkan Ezreal sentiasa relevan penggunaannya dalam apa jua META yang ditetapkan dalam LoL.
SEBELUM KORANG MENGGUNAKAN HERO INI

Support – Thresh

Akhir sekali dalam senarai ini, ialah Thresh yang merupakan hero ‘Support’ yang sangat menarik untuk digunakan semenjak pengenalannya pada tahun 2013. Thresh melakukan segala perkara yang hero ‘support’ patut lakukan. Q beliau iaitu ‘Death Sentence’ boleh menangkap pihak lawan supaya rakan sepasukan korang boleh membunuh musuh, menukarkan situasi perlawanan kepada 4 melawan 5 orang. Selain itu ‘skillshots’ ‘Flay’ (E) yang ada pada Thresh berfungsi untuk memberikan sedikit ‘damage’ dan untuk ‘disengage’ serangan pihak lawan. ‘Ultimate’ utama beliau iaitu ‘The Box’, juga bagus untuk menangkis serangan pihak lawan dan untuk memulakan sesuatu serangan, dengan memperlahankan pergerakan musuh jika mereka menyentuh dinding ‘The Box’.
Paling utama sekali ialah ‘skillshots’ tanglung (lantern), yang boleh menyelamat nyawa rakan sepasukan, terutamanya pada situasi bahaya. Status Thresh akan meningkat disebabkan oleh ‘Passive’ yang ada, yang memberikan peningkatan kepada perisai dan juga ‘Ability Power’ untuk setiap roh yang dikumpul. Secara keseluruhannya, hero Thresh menawarkan segala apa yang diperlukan oleh sesebuah pasukan dan boleh digandingkan dengan mana-mana hero ADC yang ada dalam game ini.
SEBELUM KORANG MENGGUNAKAN HERO INI

Kesimpulan
Kelima-lima hero di atas ini dianggap antara hero yang terbaik sepanjang pengenalannya dalam sejarah League of Legends berdasarkan pengalaman dan pandangan majoriti pemain. Jika korang jenis yang tidak mementingkan hero yang mempunyai kadar kemenangan yang tertinggi ataupun mengikut META, maka hero-hero ini lah yang sesuai dijadikan pilihan untuk mencipta kemenangan dalam jangka panjang!


EA Tambah Kapasiti Server Battlefield 4, Lonjakan Bilangan Pemain Selepas Pendedahan Battlefield 2042

Sejak Battlefield 2042 didedahkan secara rasmi, server Battlefield 4 kembali dipenuhi dengan para pemain yang boleh dikatakan ingin ‘memanaskan badan” sebelum game shooter baharu yang bakal dilancarkan Oktober itu.
Oleh sebab itu, EA telah menambah kapasiti server Battlefield 4 bagi menampung lonjakan bilangan pemain ini. Perkara ini diumumkan oleh Pengurus Komuniti EA.
“Kami amat terkejut dengan keterujaan dan reaksi anda terhadap pendedahan Battlefield 2042 baru-baru ini,” kata kenyataan tersebut. “Sejak itu, ramai daripada anda telah kembali ke Battlefield 4 untuk merasai semula peperangan berskala penuh.”
“Kami telah memantau pengalaman anda dan mengesan waktu berbaris di rantau Barat Amerika Syarikat menjadi semakin lama daripada rantau-rantau lain. Berita baik, kami telah menambah kapasiti server untuk rantau ini — kamu boleh jangkakan waktu menunggu yang berkurangan, dan lebih banyak masa bermain.”
“Kami akan terus memantau waktu berbaris dan akan melakukan beberapa perubahan yang sepatutnya.”
Melalui pemerhatian kami di rantau Asia, server Battlefield 4 di kedua-dua platform PC dan PS4 turut menunjukkan peningkatan pemain yang agak ketara. Sekiranya semakin meningkat, EA mungkin akan turut menambah kapasiti server di rantau lain pula.
Battlefield 2042 akan dilancarkan pada 22 Oktober 2021 untuk PC, PS5, Xbox Series, PS4, dan Xbox One.


Tarikh Pelancaran Insurgency: Sandstorm Untuk PS4 Dan Xbox One Diumumkan, Saksikan Trailer Terbaru

Insurgency: Sandstorm merupakan sebuah game shooter berlatarbelakangkan dunia moden yang amat menitikberatkan unsur realistik. Dari segi pengendalian senjata api, pergerakan askar, sehinggalah kepada kesan bunyi, ia boleh dikatakan sebagai game shooter paling realistik yang ada di pasaran pada ketika ini.

Game yang dibangunkan New World Interactive ini telahpun dikeluarkan pada Disember 2018 untuk platform PC, dan tarikh pelancaran untuk platform konsol akhirnya telah diumumkan. Insurgency: Sandstorm akan dilancarkan ke PS4 dan Xbox One pada 25 Ogos 2020.
Terdapat dua mode utama dalam game ini iaitu yang pertama, mode kompetitif online yang akan bertempur menentang pemain lain. Keduanya, mode co-op yang mengumpulkan rakan-rakan menentang AI untuk melengkapkan beberapa objektif.
Jom layan trailer terbaharu ini di bawah:


Penulis Siri TV Westworld Sertai The Last of Us Part II, Janjikan Penceritaan Yang “Tegang”

Sedikit info terbaru telah dikongsi oleh pengarah kreatif Naughty Dog.

Hujung minggu lalu, dunia gaming telah digemparkan dengan pengumuman The Last of Us Part II. Terbaru, pengarah kreatif Naughty Dog, Neil Druckmann telah mendedahkan siapakah penulis skrip bersama (co-writer) untuk sekuel ini.
Bercakap di laman Twitter-nya, Druckmann mengumumkan bahawa Halley Gross, penulis skrip untuk siri TV yang menjadi bualan sedunia, Westworld, akan turut menjadi co-writer, membantu beliau sendiri dalam menulis The Last of Us Part II.
Gross juga terlibat dalam siri-siri TV lain seperti Snowpiercer, Cinemax’s Banshee, and siri akan datang Emerald City.

Druckmann turut menyatakan bahawa beliau tidak sabar untuk berkongsi lebih lanjut mengenai kisah ini kepada semua, dan mengakhiri tweet tersebut dengan mengatakan bahawa jalan cerita tersebut sebagai “tegang”.

Halley's my kickass co-writer. Can't wait to share more of the story with y'all. Spoiler alert: it's intense. #TheLastOfUsPartII https://t.co/KVfh66utce
— Dr. Uckmann (@Neil_Druckmann) December 5, 2016

Couldn't be prouder to be a part of this! https://t.co/hXSWa1QhoX
— Halley Gross (@Grosstastic) December 3, 2016
Sebelum ini, semasa panel PlayStation Experience 2016, Druckmann telah mengatakan bahawa game ini akan berkisar tentang “kebencian” dan bakal membawakan jalan cerita yang lebih mendalam.
The Last of Us Part II kini berada dalam pembangunan untuk PS4.


Battlefield 1: Ini Adalah Spesifikasi Minimum Dan Recommended Untuk Pemain PC

Kira-kira sebulan daripada pelancaran penuh Battlefield 1, DICE telah mendedahkan spesifikasi-spesifikasi yang diperlukan untuk para pemain PC.

Mampukah PC anda memainkan game yang bakal kembali ke Perang Dunia Pertama ini? Jom kita tengok.
Spesifikasi Minimum:

OS: 64-bit Windows 7, Windows 8.1 dan Windows 10
Processor (AMD): AMD FX-6350
Processor (Intel): Core i5 6600K
Memory: 8GB RAM
Graphics card (AMD): AMD Radeon™ HD 7850 2GB
Graphics card (NVIDIA): nVidia GeForce® GTX 660 2GB
DirectX: 11.0 Compatible video card atau yang sama sepertinya
Keperluan Online Connection: 512 KBPS atau yang lebih laju
Ruang Hard-drive: 50GB

Spesifikasi Disyorkan (Recommended):

OS: 64-bit Windows 10 atau yang lebih baru
Processor (AMD): AMD FX 8350 Wraith
Processor (Intel): Intel Core i7 4790 atau yang sama sepertinya
Memory: 16GB RAM
Graphics card (AMD): AMD Radeon™ RX 480 4GB
Graphics card (NVIDIA): NVIDIA GeForce® GTX 1060 3GB
DirectX: 11.1 Compatible video card atau yang sama sepertinya
Keperluan Online Connection: 512 KBPS atau yang lebih laju
Ruang Hard-drive: 50GB

Semalam, DICE telah mendedahkan kesemua map dan game mode yang bakal tersedia semasa hari pelancaran kelak.
Battlefield 1 akan dilancarkan pada 21 Oktober 2016 di PC, PS4 dan Xbox One.


PUBG Telah Mendapat Review Negatif Sebanyak 15,000 Dalam Sehari Kerana Iklan VPN China

Beberapa hari yang lalu, PlayerUnknown’s Battleground telah ditekankan dengan jumlah review negatif yang banyak dari pemain-pemain China.

Kesemua pemain PUBG itu membantah kerana satu perkara, kemunculan iklan dalam permainan untuk perkhidmatan VPN China. Menurut review tersebut, iklan “pemecut” VPN itu muncul pada skrin lobi game PUBG.
Ini sesuatu yang menarik atas beberapa sebab. Pertama, pemain-pemain China selalu mengadu tentang masalah lag server yang tinggi, walaupun mereka sudah disambungkan ke pusat data di Beijing atau server Asia yang lain. Oleh sebab ini, banyak pemain Cina memilih server di beberapa tempat lain selain dari China untuk mencuba dan mendapatkan pengalaman yang lebih bagus seperti di Amerika Utara dan Eropah.
Apa yang dilakukan ini mencetuskan lebih banyak masalah untuk pemain-pemain tempatan yang berasal dari tempat ini. Pertempuran dalam PUBG selalu membantu pemain dengan ping yang lebih tinggi, mewujudkan kes apabila pemain menghadapi salah seorang dari mereka adalah satu mimpi ngeri.

Ia agak mencurigakan apabila iklan dalam permainan VPN ini mendakwa mampu menaikkan kelajuan sambungan internet untuk server antarabangsa untuk game tersebut. Pemain-pemain China menggunakan taktik review yang sama dengan video game lain supaya suara aduan mereka dapat didengar.
Carta review di Steam menunjukkan penurunan yang ketara untuk bulan Oktober. Review dari pengguna Steam ini dan juga yang lain semuanya memberitahu cerita yang sama apabila korang menapis keluar komen-komen negatif yang lain tentang isu game tersebut.
Masih tidak jelas kenapa Bluehole sanggup menggunakan skrin lobi game ini untuk memaparkan iklan. PUBG bukannya game percuma (sesuatu yang pengguna-pengguna Steam tekankan). Dan jika inilah yang kita lihat sekarang, kemungkinan pemain-pemain dari rantau lain juga akan dapat melihat iklan-iklan ini.


Garena, Kodansha Umum Kerjasama – Bawa Kandungan Attack On Titan Dalam Free Fire

Garena pada hari ini telah mengumumkan kerjasama global bersama Kodansha untuk membawakan kandungan Attack On Titan ke dalam Free Fire.
Kerjasama ini menyaksikan satu kandungan crossover antara salah satu anime paling popular di dunia pada ketika ini dengan salah satu game shooter mobile paling ramai dimainkan.
Antara kandungan Attack On Titan yang bakal disajikan dalam Free Fire ialah kostum warna Survey Corps division, kostum diinspirasikan dari Titan, serta lain-lain kosmetik seperti skin senjata.
Tiada tarikh tepat pelancaran diumumkan buat masa ini, yang mana Garena hanya menyatakan kandungan ini akan dibawakan pada bulan Mac ini.


Selepas Banyak Gameplay Tertiris Dari Sesi Percubaan, Battlefield 2042 Keluarkan Gameplay Dalam Tekstur Penuh

Antara sebab utama mengapa pembangun game tidak mahu berkongsi gameplay ketika sesebuah game itu masih dalam bentuk tekstur tidak penuh adalah ia akan memberikan gambaran tidak tepat kepada para peminat umum.
Itulah yang berlaku kepada sesi percubaan teknikal untuk Battlefield 2042 yang berlangsung minggu ini. Banyak video gameplay yang tertiris, memaparkan grafik dan tekstur tidak penuh — maka ada sesetengah peminat yang tidak tahu-menahu akan mengganggap grafiknya terlalu teruk.
Bagi meredakan ketegangan ini, DICE telah memperlihatkan sedikit gameplay dari Specialist Irish dalam satu video pendek. Irish, karakter dari Battlefield 4, didedahkan dalam filem pendek Exodus, diperlihatkan dalam gameplay serta beberapa abiliti dan gear yang ada untuknya.
Dalam gameplay ini, kita dapat saksikan apakah abiliti unik yang dimiliki Irish, iaitu satu perisai kukuh yang boleh dipacakkan di lantai, diberi nama Fortification System — tentunya aksi gameplay dalam tekstur penuh.
Jom layan:

Protect the No-Pats as Kimble “Irish” Graves, a former Marine turned No-Pat Specialist, in #Battlefield 2042.https://t.co/03C5A3F3SQ pic.twitter.com/cnU3ap294T— Battlefield (@Battlefield) August 17, 2021

Selain beberapa gameplay dari sesi percubaan ini yang telah tertiris, ada juga pihak yang telah menggali data dari fail sesi percubaan itu. Butiran baharu yang mereka temui adalah mengenai mode Hazard Zone yang dikatakan memiliki banyak persamaan dengan Escape from Tarkov dan Hunt: Showdown.
Battlefield 2042 akan dilancarkan pada 22 Oktober 2021 untuk PC, PS5, Xbox Series, PS4, dan Xbox One.


Review Seminit: Hogwarts Legacy!

@jomgamingmy Apa yang korang perlu tahu pasal Hogwarts Legacy? Ini review seminit! #jomgaming #hogwartslegacy #harrypotter #shorts #reels #fyp #ps5 #ps4 #pcgaming ♬ original sound – jomgamingmy – jomgamingmy


Bekas Pengarah Kata Idea Days Gone 2 Ada Co-Op Dan Perkongsikan Universe

Bekas pengarah Days Gone, Jeff Ross telah hadir dalam livestream David Jaffe di Youtube (via VGC), membincangkan beberapa idea yang pernah mereka bentangkan kepada Sony untuk sekuel Days Gone.
Ross tidak mahu menyatakan sama ada laporan Bloomberg baru-baru ini yang mendedahkan bahawa Sony telah menolak idea Days Gone 2 itu adalah benar ataupun tidak kerana terikat dengan perjanjian yang tidak membenarkan beliau mendedahkannya.
Namun, apa yang beliau boleh katakan, semasa beliau masih berada dalam Sony Bend Studio, pasukannya membentangkan idea untuk membawa gameplay co-op dan perkongsikan universe dalam Days Gone 2.
“Kami mahukan co-op sejak awal lagi [Days Gone pertama], tapi tentunya kita perlu lakukan konsesi untuk apa yang kita tak mampu buat,” kata Ross.
Apabila ditanyakan mengenai penolakan idea Day Gone 2, Ross menjawab, “Saya rasa ia belum disahkan secara umum apakah statusnya. Saya tak mahu jadi orang yang dianggap sebagai sumber rasmi.”
Kemudian beliau turut menyatakan keberangkatannya keluar dari studio itu tidak ada kaitan dengan status sekuel game itu atau apa-apa yang sedang dilakukan oleh studio tersebut.
Ross turut memberikan komen tentang dakwaan Bloomberg yang mengatakan Bend Studio pernah menjadi ‘pembantu’ kepada Naughty Dog untuk projek seperti The Last of Us Part II dan Uncharted baharu. Ross menafikan yang Bend Studio telah hilang autonomi dan hanya menjadi studio sokongan kepada Naughty Dog. Beliau berkata yang hubungan antara dua studio ini adalah seperti kolaborasi.


Assassin’s Creed Valhalla Mungkin Akan Bawakan Kostum Macam Iron Man, Thanos

Korang tak salah baca tajuk di atas. Ya, Ubisoft mungkin akan bawakan beberapa kostum seakan karakter-karakter Marvel ke dalam Assassin’s Creed Valhalla.
Penggali data AndyReloads telah menemui beberapa fail kostum dan armor dalam game open-world itu yang sememangnya lari daripada tema Vikings, malah jauh bertemakan futuristik.
Antara kostum yang ditemui, dan AndyReloads telah cuba dan muatnaik dalam video di bawah, adalah kostum yang warna dan rekaannya kelihatan seperti Iron Man. Selain itu, ada juga set armor yang dipanggil Master of Elements yang sememangnya seperti sarung tangan Infinity Gauntlet yang dipakai Thanos.

Apa-apa pun, masih belum ada pengumuman rasmi daripada Ubisoft mengenai kostum-kostum futuristik ini.
Kalau korang masih ingat, Assassin’s Creed Origins pernah membawakan kosmetik unta tunggangan pemain yang kelihatan seperti Chocobo dari Final Fantasy 15.


The Last of Us Part II Pasti “100%” Akan Keluar Pada 2019, Kata Bekas Editor IGN

Walaupun kita semakin hari semakin banyak mendengar tentang konsol generasi seterusnya, kita tetap ada satu lagi game hebat yang belum lagi dikeluarkan untuk PS4, iaitu The Last of Us Part II.

Sony cukup terkenal dengan sikap berahsia mereka dengan tarikh pelancaran game eksklusif mereka sehinggalah ia benar-benar hampir kepada pelancaran sebenar — dan itulah apa yang mereka sedang lakukan untuk game sangat dinantikan yang dibangunkan oleh Naughty Dog ini. Bukan setakat tiada tarikh pelancaran tepat, malah tahun bilakah ia akan dikeluarkan juga tidak mahu mereka beritahu.
Walau bagaimanapun, bekas Editor IGN, Alanah Pearce telah mendedahkan bahawa beliau pasti 100% yang TLOU2 akan dilancarkan pada tahun 2019. Apabila melihat senarai game yang paling ditunggu untuk tahun 2019, beliau telah membalas tweet tersebut dengan mengatakan “TLOU2 100% ada”.
Pearce cukup terkenal dengan sekian banyak berita sahih yang ditiriskannya sebelum ini. Apatah lagi, beliau menghabiskan tiga tahun bersama IGN, dan pastinya mengenali rapat beberapa pembangun-pembangun game.
Menguatkan lagi kebenaran dakwaannya ini ialah apabila beliau kemudiannya telah memadamkan tweet tersebut. Namun, Extra.ie telah berjaya screenshot:

Tambahan lagi, Sony baru-baru ini ada mengeluarkan video trailer rasmi, memperlihatkan “game akan datang menarik” — dan TLOU2 ada diletakkan dalam video ini. Walaupun tidak secara spesifiknya mengatakan yang game-game tersebut akan dikeluarkan pada tahun 2019, ramai menjangkakan yang senarai itu adalah game yang bakal dilancarkan pada tahun ini.

Jadi, apa pandangan korang? Adakah TLOU2 akan dilancarkan pada tahun ini?


Gravity Rush 2: Boleh Beli or Boleh Blah!?

Akhirnya setelah bermain Gravity Rush 2 selama 40 jam, saya berpeluang untuk membuat review untuk anda semua!
Gravity Rush 2 merupakan game eksklusif PS4 yang baru sahaja diterbitkan pada 20 Januari lalu. Game ini ialah kesinambungan daripada Gravity Rush yang diterbitkan pada tahun 2012 untuk PS Vita dan diperbaharui untuk PS4 pada tahun 2016.

Kat berehat bersama Dusty di Jirga Para Lhao.
Sebelum itu, Gravity Rush 2 ini pasal apa?
Jika anda belum lagi bermain Gravity Rush, anda mungkin berasa keliru kerana cerita Gravity Rush 2 banyak bersangkut paut dengan game pertama. Selain itu, video Gravity Rush: The Animation – Overture yang dikeluarkan oleh Sony bertujuan untuk menerangkan apa yang sedang berlaku di antara Gravity Rush dan Gravity Rush 2.
Kat tersadai di tempat baru selepas kejadian ‘gravity storm’ mengakibatkan Kat terpisah dengan Dusty, Raven dan Syd. Namun, Kat bertemu kembali dengan Syd dan mereka berdua dijumpai oleh sebuah komuniti bernama Banga yang hidup di bot atas udara.
Banga Settlement, sebuah komuniti bot atas udara tinggal yang mengutamakan aktiviti pelombongan
Kemudian, Kat bersama komuniti Banga berlabuh ke sebuah tempat baru, Jirga Para Lhao. Sebuah bandar yang penuh dengan pelbagai aktiviti, masyarakat dan juga konflik. Kat berdepan dengan pelbagai cabaran seperti berdepan dengan raksasa Nevi, mencari kembali Raven, menyelesaikan misteri yang menyebabkan Kat, Syd dan Raven tersadai jauh dari Hekseville dan paling penting sekali ialah siapa diri sebenar Kat?
Jadi, apa yang menyeronokkan tentang Gravity Rush 2?
Gravity Rush 2 menggabungkan karakter lama (Raven dan Syd) bersama karakter-karakter baru menarik seperti Lisa (ketua Banga) bersama anak angkatnya, Cecie, Misai (seorang pelombong no.1 di Banga), Vogo (pedagang dan ketua Sun Shipping) dan Fi (seorang bodyguard Vogo).
Lisa, Cecie, Misai, Vogo dan Fi
Untuk kali ini, Gravity Rush 2 menampilkan lebih banyak story mission dan side mission yang mengambil masa lebih daripada 40 jam untuk diselesaikan kesemuanya (selepas habis story mode pun masih ada lagi side mission)! Saya secara jujurnya mahu membuat story mission sahaja tetapi rasa tidak lengkap tanpa buat side mission kerana pelbagai faedah anda dapat membuat side mission seperti kenaikan level, dapat kostum, gesture baru, talisman, photo item dan barang hiasan rumah Kat.
Gesture ialah tambahan baru dalam Gravity Rush 2 dan setiap gesture yang Kat buat mendapat interaksi terhadap AI dalam game seperti dalam video ini (saya suka sangat reaksi orang dalam game ini).

Selain itu, photo mode Gravity Rush 2 juga agak menyeronokkan. Photo mode dalam game ini bukan sahaja untuk seronok-seronok tangkap gambar tetapi photo mode juga ada tujuan penting dalam membuat story mission dan side mission seperti menangkap gambar untuk bukti, pengintipan dan pelbagai tujuan lagi.
Terdapat juga banyak aktiviti disediakan untuk online multiplayer dalam game ini seperti challenge yang mempunyai sistem pingat – gangsa, perak dan emas dan anda boleh bertanding dengan orang lain juga! Tapi yang paling menyeronokkan ialah treasure hunt di mana pemain mengambil gambar peti berbentuk epal yang mengandungi pelbagai ganjaran menggunakan photo mode. Selepas itu, gambar itu akan disebarkan untuk orang lain juga untuk mencari harta karun yang anda sudah jumpa itu.
Itulah peti epal yang dicari-cari
Keseronokkan photo mode bukan sahaja habis di situ sahaja malah anda boleh share gambar dan gambar anda boleh dinilai oleh pemain Gravity Rush 2 yang lain. Jika anda dapat balasan “Nice!” daripada pemain lain, anda akan dapat 1 Dusty Token dan anda boleh kumpul Dusty Token itu untuk mendapatkan kostum, gesture, photo item dan talisman.
Dari segi grafik pula, Gravity Rush 2 masih lagi mengekalkan gaya cel-shaded dan cutscene game menggunakan ala-ala panel komik. Pergerakan Kat lebih lancar dalam 60 fps dan landskap bandar seperti di Banga dan Jirga Para Lhao dalam game ini amatlah cantik.
Gaya komik yang menjadi ikon dalam game ini
Untuk sistem combat, anda masih lagi mendapat kebolehan Kat untuk mengawal graviti daripada seekor kucing yang selalu di sisi Kat bernama Dusty dan berlawan dengan menggunakan kuasa graviti. Kat juga akan mendapat pelbagai kuasa baru dan anda boleh tukar fighting style mode mengikut kesesuaian seperti Lunar Style yang membuatkan Kat lebih ringan dan lompat lebih jauh serta Jupiter Style memberikan Kat dengan attack yang lebih kuat.
Terbang terbang melihat alam~
Apa yang tak syok tentang Gravity Rush 2?
Gravity Rush 2 ini akan makin mencabar dan lebih susah semakin anda masuk lebih dalam dalam story progress dan juga side mission. Anda berdepan dengan musuh lebih kuat dan kadang-kadang susahnya sampai tak masuk akal. Anda juga perlu rajin mengumpul gem untuk tingkatkan fighting skills Kat dan melombong untuk dapatkan talisman bagus yang berada di sekeliling dunia Gravity Rush 2 yang amat besar.
Bagi orang yang senang mabuk (seperti saya), game ini mungkin tidak sesuai sangat untuk anda sebab kamera dalam game ini agak… berpusing-pusing. Kuasa Kat menukar graviti banyak menukar posisi kamera dalam game dan jika anda mahu main juga game ini, pastikan anda tukar settings untuk kamera dalam options game serta pastikan anda duduk agak jauh dari skrin TV.
Secara Kesimpulannya
Gravity Rush 2 memberikan lebih kepuasan berbanding Gravity Rush dengan menampilkan cerita yang lebih panjang, karakter baru yang mempunyai personaliti tersendiri dan Kat sentiasa berhati mulia menolong semua orang dalam Gravity Rush 2.
Di samping itu, Gravity Rush 2 menonjolkan sistem online multiplayer untuk kali pertama seperti challenge, treasure hunt dan penilaian gambar oleh pemain dari seluruh pelusuk dunia.
Gravity Rush 2 ini lagi besar dan lagi mantap daripada Gravity Rush. Jika anda sudah main game pertama, anda mesti dapatkan Gravity Rush 2!
Comel tak Kat?
BOLEH BELI or BOLEH BLAH?!
BOLEH BELI  – Game ini sesuai untuk mereka yang sukakan game yang mempunyai penceritaan luas dan menarik serta penuh dengan gaya animasi cel-shaded dan cutscenes unik. Selain itu, game ini untuk anda yang tidak kisah membuat story mission dan side mission yang agak panjang. Tidak lupa juga kepada yang sukakan Gravity Rush, anda pasti akan tertarik dengan Gravity Rush 2.
BOLEH BLAH  – Game ini tidak sesuai kepada mereka yang tidak penyabar dan main laju-laju. Tambahan pula, game ini mungkin tidak sesuai bagi mereka yang ada motion sickness kerana pergerakan kamera yang laju.
+ Photo mode gempak yang mempunyai pelbagai tujuan dalam game!
+ Penceritaan lebih luas dan mendalam!
+ Dunia game luas dan sangat cantik!
+ Sistem pertarungan yang versatil dan pantas!
– Side mission banyak dan berulang-ulang.
– Musuh semakin susah untuk dikalahkan.


EndWar Online: Bakal Pengganti Red Alert? Daftar Beta Sekarang!

Ubisoft telah mengumumkan Tom Clancy’s EndWar Online telah memasuki fasa beta terbuka yang bermakna ia sekarang terbuka untuk semua pemain!
Dalam ketiadaan Westwood Studios untuk membangunkan siri Red Alert ataupun Generals, mungkin ini masa yang terbaik untuk Ubisoft mencilok peluang.
EndWar Online merupakan game yang berkonsepkan free-to-play online RPG strategi. Dalam update terbaru ini, sebuah mode PvP telah dimasukkan dan ia diberi nama War Game. Mode ini membawa pemain menentang pemain lain dalam usaha menawan kawasan-kawasan tertentu dan dapatkan ganjaran yang besar.
Game ini giat dibangunkan oleh Ubisoft dari masa ke semasa dan dapat dilihat dalam update percubaan tertutup alpha dan beta. Buat masa sekarang, terdapat 3 faction untuk dipilih pemain yang datang dengan pilihan 80 orang komander. Game ini turut memuatkan lebih dari 90 jenis unit dan juga 84 jenis peta.
Berminat untuk mencuba beta ini? Jom create account ni sini.


Genei Ibun Roku #FE : Crossover Shin Megami Tensei x Fire Emblem Sudah Keluar Di Jepun!

Para kipas-susah-mati Nintendo Wii U, Shin Megami Tensei & Fire Emblem bergembiralah! Genei Ibun Roku #FE sudah keluar di Jepun pada 26 Disember-2015!

Atlus USA juga berjanji akan mengeluarkan versi Bahasa Inggeris kepada kita semua yang tak faham Bahasa Jepun pada 2016! Weeeehuuu!

Genei Ibun Roku #FE adalah game bergenre JRPG (developer menyebutnya sebagai J-Pop RPG .. LOL) yang mempunyai elemen-elemen dari siri Shin Megami Tensei dan Fire Emblem. Jika anda adalah peminat setia siri ini, anda pasti tidak mahu terlepas pandang dari game yang macam best ini!
Bertempat di Tokyo, Genei Ibun Roku #FE mengisahkan tentang sekumpulan remaja dari Fortuna Entertainment yang kemudian muncul menjadi “Mirage Masters”.

Mirage Masters boleh meminjam kuasa dan bergabung dengan Mirage, sejenis soul seorang pahlawan dari dimensi yang lain, untuk menyelamatkan manusia sejagat dari Mirage lain yang jahat dan mereka-mereka yang cuba memanipulasikan Mirage untuk kegunaan jahat mereka.

Apabila berada di dalam dungeon, hero dan heroine kita bole bergabung dengan Mirage dan serta merta pakaian mereka turut berubah. Ini dinamakan “Carnage Form”.

Semestinya, apabila anda berada dalam Carnage Form, power anda adalah lebih awesome dan anda boleh melakukan lebih banyak aksi yang bombastik dan over the top sangat!

Kepada peminat genre JRPG di luar sana, anda pasti tidak mahu terlepas dari bermain Genei Ibun Roku #FE apabila ia tiba di pasaran kita kelak! Saya tahu saya takkan terlepas!
Uh.. Saya sangat dah bersedia nak lawan ni!


JomRakam! Ep. 11: Sila Ucapkan Hello Kat Kawan Saya Ni!

Yo yo yo, salam 29hb Februari, hari khas bagi tahun lompat! Waaaah, dah nak masuk bulan Mac 2016, bagaimana dengan hasil senarai video games korang? Dapat banyak trofi tak? Mari share rakaman menarik korang dengan JomGaming!

Minggu ini, kitorang ada rakaman serangan dari kacamata zombi, glitch masuk lif, killstreak wipe enemy, aksi kejar-mengejar dalam CS:GO, pengorbanan PTFO, killstreak menggunakan machinegun, glitch perangkap tiang dan diakhiri dengan satu montaj New York selepas malapetaka yang masih menghantui kitorang!
Apa yang kiteorang bebelkan nih? Nih die 8 video yang paling hebat minggu nih!
Pekat Malam Adalah Dunia Buruan Bani_Charlie87!

Bahaya! Zombi nih bukan macam zombi yang suka lawan pokok! Bila merantau di kawasan PvP dalam Dying Light, korang kena cepat-cepat pandai larikan diri! Tapi kalau terserempak dengan zombi Bani_Charlie87, cepat-cepat serah diri je lah!
Aduhai! Anjing DreamLoverQ Tak Sempat Naik Lif!

Kalau tak nak jadi bahan buruan, bawaklah rakan yang paling boleh dipercayai! Eehh, nampaknya DreamLoverQ tertinggal rakan die dengan tak sengaja! Agaknya lif nih dalam Fallout 4 hanya benarkan manusia je yang boleh naik, ahahahaa!
Veteran SemutHitam Dah Tau Mana Korang Sorok!

Nak bergerak dengan rakan atau bergerak solo? Kalau korang #MLGPRO mestila solo wipe team lawan! Biar veteran Counter-Strike: Global Offensive SemutHitam tunjukkan cara-caranya untuk carry team!
SemutHitam Main Kejar-kejar Dengan Pihak Musuh!
https://www.youtube.com/watch?v=moBL5UGnoho
Mana die nih?! Selain dari naikkan markah killstreak, SemutHitam jugak pandai main rushing dan guna kawasan sekitarnya! Cuba tangkap die kalau berani! Bila dengar ketawa jahat tuh, memang terlambat dah, bwahahahaa!
Demi Objektif, cLoVer_miza Membuat Satu Pengorbanan…

Sis cLoVer_miza tak kisah tinggi mana KD ratio korang! Yang pentingnya adalah objektif misi! Kalau rakan sepasukan sendiri lambat sangat, die sanggup buat langkah yang drastik! Tuh die, jangan camping je dalam dalam Rainbow Six Siege, PTFO plis!
Sila Ucap Hello kat Kawan Kenn-ied!

Kalau nak laksanakan objektif dan dapatkan KD 20.0 (WOW!) dalam Destiny, buat lah dengan gaya hebat! Nih Guardian Kenn-ied nak tunjukkan satu video penggunaan HMG yang sangat dahsyat! Kalau korang pihak musuh, bagi salam aje lah!
Tiang Bangunan Perangkap Rakan hanzanep!

Kalau dah penat habiskan misi-misi objektif, jom merantau bebas dalam The Division Beta! Awas, bukan semua tempat dalam beta nih dah lengkap dan sempurna! Nihlah nasib rakan hanzanep yang tersekat dan tak dapat keluar, huehuehue!
Bandaraya Zone Hitam, Montaj dari IrfanBroski
https://www.youtube.com/watch?v=4ZpgKoUODwA
Hari pelancaran The Division dari Ubisoft semakin dekat, adakah korang dah bersedia? Biar montaj nih dari hasil kreatif IrfanBroski mempelawa korang mengimbas kembali keadaan bandaraya New York!

Pernah tak bila korang main game, terjadi pulak aksi gameplay hebat, gelagat lucu, glitch pelik, atau macam-macam lagi yang begitu luar biasa sehingga membuat korang terasa “Nak rakam!”
Di sinilah JomGaming boleh memaparkan video-video gaming korang dalam siri JomRakam dan tunjukkan ke satu Malaysia! Jika korang ada video nak hantar, tak kira apa-apa game pun, hantar je kat [email protected]. Ingat, segan-segan nanti rugi tau!
Sila semak sebelum hantar ya! Syarat-syaratnya sangat senang:
– Video korang telah diupload ke Youtube.com
– Penerangan pendek berkenaan video tersebut
– IGN/PSNID/Gamertag korang untuk digunakan dalam artikel
– Video itu adalah video korang sendiri. Jangan hantar video orang lain pulak!*

*Kalau korang tolong hantarkan link video bagi pihak lain, sila sertakan juga nama dan emel pihak tersebut. Takkan pulak curi peminat-peminat dia ya! Hehehee!
Lebih info mengenai siri JomRakam!


Hitman Pulak Delay?? OMG!!!

Hola!! Gamers, aduh-aduh sayang mengapa kau delay, aduh-aduh sayang Hitman mengapa ko delay Hitman!! Yeah, berita ini sedikit sebanyak mungkin akan mengecewakan peminat Hitman terutamanya.

Pihak Square Enix telah mengumumkan bahawa Hitman akan di tundakan sehingga ke bulan Mac 2016. Developer IO Interactive memberitahu penundaan ini adalah bagi membolehkan mereka memantapkan lagi game Hitman kerana tidak mahu mengecewakan para peminat mereka.
Penambahan ini merangkumi model, content yang lebih banyak dan menarik dan juga penambahan map-map yang lebih detail dan juga penambahan level yang lebih mencabar.
Ok guys, diharap dengan penangguhan game Hitman ini betul-betul dapat memberikan output yang betul-betul memuaskan hati kite semua. Apa-apa pun kite tunggu je ok!!
ADIOS!!


Edisi Fizikal Cyberpunk 2077 & Box Art Tertiris Sebelum E3 2019

Khabar ceritanya Cyberpunk 2077 mungkin akan dapat dimainkan pada hujung 2019 atau awal 2020 tetapi edisi ini pula sudah pun terteris di internet sebelum sebarang pengumuman di E3.

Info yang dinaikkan di Reddit ini tidak boleh disahkan sama ada sahih ataupun tidak tetapi artwork tersebut memang menepati rekaan konsep yang sudah ada diiklankan dalam persidangan E3 2019.
Antara barangan dan perbezaan edisi fizikal dan digital di dalam poster yang tertiris ini:
Edisi Fizikal:

Peta Night City
Poskad Night City
Stiker Cyberpunk 2077
Compendium of Knowledge yang ada di dalam game

Edisi Digital:

Soundtrack Game Cyberpunk 2077
Artbook
Guide of Cyberpunk 2077 (Game pen dan kertas)
Wallpaper digital

Namun sebegitu CD Red Projekt mengesahkan pada Februari lepas yang mereka akan menghadiri persidangan E3 nanti dan akan membincangkan tentang Cyberpunk 2077 dalam slot E3 Colosseum.


Blizzard Acah-Acah Video – Sebuah Misteri Akan Terungkai 11 April Ini!

Apa lah permainan si Blizzard ni? Main acah-acah video teaser pulak kat Facebook dan Twitter.

Blizzard telah memuatnaik sebuah video yang membayangkan suatu misteri bagi dunia Overwatch – game shooter bagi PC, PS4 dan Xbox One.
Video tersebut menyebut sesuatu mengenai “King’s Row Uprising” dengan King’s Row adalah sebuah map di dalam Overwatch. Blizzard di dalam post/tweet tersebut juga menulis “initiating archive declassification” / “memulakan dekalasifikasi arkib” – dan “arkib” tersebut akan didedahkan pada 11 April ini!

Initiating archive declassification…Mission files unlock: April 11
RETWEET to confirm. pic.twitter.com/GUvthyskCm
— Overwatch (@PlayOverwatch) April 3, 2017
Video itu juga menyatakan bahawa “mission files” tersebut sudah tersimpan 7 tahun lamanya dan berkaitan pendaftaran mandatori bagi robot (omnics?). Apakah yang sedang dirancang oleh Blizzard? Adakah ini sebuah lagi ARG (alternate reality game) seperti yang dilakukan semasa pengumuman karakter Sombra? Adakah ia hanya akan membawa kita ke komik terbaru Overwatch?
Sama-sama kita nantikan.


Plants vs Zombie: Garden Warfare 2 Beta: Review

Plants Vs. Zombies: Garden Warfare 2 adalah siri kedua kepada game shooter bertema kiut-miut ini. Jadi, apa pembaharuan yang ada jika dibandingkan dengan Garden Warfare 1 (PvZGW1) dulu?

Penulis minta maaf terlebih dahulu kerana penulis berjanji akan membuat review sebaik sahaja Open Beta ini habis. Ini kerana terdapat kekangan masa yang dihadapi oleh penulis beserta dengan ketagihnya permainan shooter ini yang lain dari yang lain.
Nota: Video montaj yang telah dibuat oleh penulis ini akan di post-kan di episod JomRakam! akan datang, so jangan lupa singgah-singgah ya.
Penulis pernah bermain siri yang pertama dulu, itu pun sebab dapat percuma dari EA sempena sambutan ulangtahun ke-20 PlayStation pada Disember 2014 yang lalu. Walaupun penulis enjoy gila siri ini, penulis berasa permainan tersebut kekurangan varieti dan game modes yang ada.
Tambahan pula, permainan ini memerlukan internet dan langganan premium konsol memasing untuk konsol (Playstation+ untuk PS4 dan Xbox Live Gold untuk Xbox 360 dan Xbox ONE). Tapi benda ini sudah pun di-fix dan ianya membawa berita yang enak untuk didengar.

Apa Yang Diubah Dari PvZGW1?

Player respawn lagi cepat dari sebelum ini: Pemain tidak perlu menunggu 2-3 saat menghadap di skin hitam untuk beraksi balik.
Perubahan beberapa karakter: Sesetengah karakter dari PvZGW1 ada perubahan sedikit di PvZGW2 ini. Sebagai contoh, drone Kaktus dari pihak Plants membuat perubahan dari segi serangan beliau dengan mengurangkan rate of fire dan digantikan dengan damage output yang lagi kuat dan satu abiliti Engineer dari pihak Zombie ada ability untuk membuat fixed turret, digantikan dengan panggilan drone pada yang pertama.
Mode objektif yang diperbaiki. Dalam mode Gnome, ada notifikasi keluar terpampang dengan besar di skrin dan kedengaran lagu tema masing-masing bermain jika ada pemain mengambil Gnome, untuk memberitahu pemain pihak siapa yang pegang Gnome itu.
Dan akhirnya, game ini boleh dimainkan secara offline! Di PvZGW1, anda bukan sahaja memerlukan talian internet, anda jugak perlu melanggan servis premium di konsol memasing (PS+ atau Xbox Live Gold). Walaupun kekuatan PvZGW2 terletak pada multiplayer, aspek offline ini boleh memberi peluang kepada pemain untuk membiasakan diri dengan mekanik-mekanik yang ada pada PvZGW2 ini, sebelum memjejakkan kaki ke dunia multiplayer. Apabila keluar full release, pemain boleh bermain dengan seorang lagi pemain secara local splitscreen. Hebat kan?

Apa Pembaharuan Yang Ada?

Ada 6 karakter baru, 3 bagi setiap pihak: Di pihak Zombies ada superhero yang fokus main jarak dekat, orang kerdil yang boleh memanggil sut robot yang GANAZZZZZ, dan lanun ala-ala Pirate of the Carribeans. Yang menariknya, ia mempunyai dua mod serangan, jauh dan dekat. Di pihak Plants pula ada sebiji buah oren tanker yang boleh bergolek-golek di mana-mana sahaja, pokok jagung yang gayanya ala-ala koboi, dan tidak lupa jugak, puteri mawar kayangan yang fokus untuk memberi buff pemain lain dan de-buff pada pihak lawan. Menarik, kan?
Level design yang menarik, dan tidak jemu: Ini kerana pada setiap level terdapat gimik memasing yang memberi impak pada corak permainan korang itu. Sebagai contoh, ada satu level dimana pemain akan berada di kawasan graviti sifar, yang membolehkan korang melompat lagi tinggi dan jatuh lagi perlahan dan sesetengah serangan memberi pengaruh terhadap benda ini.
Ketiadaan menu biasa: Tiada lagi menu biasa untuk membuat semua aktiviti yang sebelum ini. Nak tukar control layout? Tekan Option/Menu dan dia berjalan secara real-time di belakang. Nak tengok stat korang? Sila pergi ke lobi untuk melihat. Nak main Multiplayer? Sila pergi tempat portal yang disediakan untuk bermain multiplayer. Menarik, kan ? Tak lah korang gerak cursor-cursor dari menu yang membosankan itu lagi. Semuanya berlaku secara real-time. Benda ini akan di ceritakan dengan lebih terperinci di bawah.

Apa yang hampeh dekat Beta PvZGW2 ini? Memang ada. Inilah benda yang penulis rasa tidak patut ada pada permainan ini dan mengharap benda ini tidak akan berlaku lagi apabila keluarnya permainan ini secara rasminya.

Bermain dengan kawan/party dihadkan kepada 4 pemain sahaja: Ianya tidak patut kerana permainan ini seronok bermain dengan seramai member yang boleh.
Sistem party tidak berfungsi dengan baik: Penulis sudah terkena beberapa kali terkeluar dari party apabila bermulanya permainan dan kadang-kadang pemain duduk di pihak lawan dimana tidak patut berlaku sebab bermain bersama party adalah bermain dengan kerjasama, bukan dengan cara PvP.
Masih ada ruang kosong: Yang ini penulis rasa paling hampeh. Kadang-kadang pemain tidak boleh masuk lobi pemain lain sedangkan ada ruang kosong lagi pada lobi tersebut.

Backyard Battleground
Di sini penulis akan tunjuk beberapa benda yang baru, terutama sekali dengan sistem menu yang baru.

Di sinilah pemain akan bermula bila setiap kali pemain boot permainan ini. Ianya digantikan dengan sistem menu yang lama. Dengan ini pemain perlu gerak lokasi tersebut untuk membuat aktiviti yang ditawarkan pada lokasi tersebut. Contoh yang ada di sini adalah tempat untuk melihat stat pemain, make-up character dan lain-lain. Semuanya dilakukan di sini.

Mengikut gambar ini, pemain boleh meng-import karakter kegemaran dari PvZGW1 dalam PvZGW2. Setakat ini penulis tidak tahu macam mana proses dia berjalan. So, digalakkan tunggu pengumuman dari PopCap Games ke, ataupun dalam full release ke, tentang hal ini.

Penulis tidak tahu apa benda rahsia yang ada kat sini. Mungkin ianya adalah Story mode? Apa-apa pun kita tunggu je nanti pada full game nanti.

Di sini pemain boleh terus melompat ke medan perang di tengah untuk bersaja-saja atau lepas stres dari permainan. Ini dikira mode untuk bersantai-santai sahaja je. Mode ini boleh bermain bersama Party.
Untuk bermain mode Garden Ops ini, pemain perlu bergerak dan cari benda ini. Disini boleh bermain secara local atau dengan talian internet.
Di sini ada senarai-senarai yang pemain boleh melihat pada papan ini. Disini pemain boleh tengok benda seperti cabaran, requirement dan lain-lain. Penulis syak senarai untuk Trophies/Achievements ada di sini bila full game keluar.

Penulis tidak tahu apa fungsi ini kerana setiap kali penulis pergi disini, penulis menunggu loading yang teramat lama sampai tidak ada respons satu pun. Ikut hati penulis rasanya benda ini adalah untuk periksa siapa pemain yang sedang online diserata dunia. Rasa-rasa la.
Disini adalah carta rekod yang dilakukan oleh pemain. Pemain boleh melihat ratio K/D, berapa banyak pakai karakter, karakter kegemaran, biodata karakter dan lain-lain.
Seperti Garden Ops, di sinilah tempatnya untuk bermula multiplayer ini. Pemain boleh bermain dengan party member yang lain. Hanya leader party tersebut boleh memilih mode apa yang hendak dimainkan.

So, apa pendapat penulis pasal game ini? Penulis berasa permainan ini akan memberi sukses yang besar kepada Popcap Games dan memberi tarikan kepada pemain baru, terutama sekali bagi pemain yang baru dengan genre shooter. Tambahan pula, dengan permainan video sekarang penuh dengan permainan shooter yang ganas-ganas. Dan penulis sekarang sudah mengambil siri Plants vs Zombie Garden Warfare ini sebagai permainan kegemaran penulis.
Plants vs Zombie Garden Warfare 2 akan keluar di platform PlayStation 4, Xbox ONE dan PC pada 20hb Februari ini.
Habis sudah review Open Beta PvZGW2 ini. So, korang macam mana? Seronok? Bosan? Tinggalkan ruang komen di bawah dan jom kita kongsi bersama-sama.


LawBreakers Bakal Hadir Ke PS4 Juga, Tidak Lagi Eksklusif Untuk PC

LawBreakers tidak lagi terbatas hanya kepada PC kerana game ini akan tiba ke PlayStation 4, developer Boss Key Productions mengumumkannya pada hari ini.

LawBreakers dihasilkan oleh pencipta siri Gears of War iaitu Cliff Bleszinski. Ia merupakan game first-person shooter, 5v5 dan rapid fire yang berlatarbelakangkan dalam dunia sci-fi dan bergraviti rendah.
Jika LawBreakers akan berjaya, ia telah menguasai sebahagian daripada pasaran online multiplayer yang mana kini sedang didominasi oleh Overwatch. Membawa game ini ke PS4 adalah satu langkah yang kukuh untuk menuju ke matlamat yang mereka mahukan.
Semasa di E3 2016 lalu, Bleszinski pernah berkata bahawa beliau tidak terlalu risau tentang masuk ke dalam pasaran yang pudar kerana terdapat banyak ruang untuk beberapa buah game untuk menyertai genre team-based shooter.

“Bukan saya seorang sahaja yang ada idea ini beberapa tahun lalu,” katanya.
LawBreakers juga ada kelebihannya tersendiri. Game ini boleh didapati pada harga USD30, iaitu separuh daripada harga Overwatch di konsol. LawBreakers akan hadir ke PC dan PS4 pada tahun ini.
Untuk pengguna Xbox, masih ada harapan. Bleszinski sudah menjelaskannya di Reddit AMA dan Twitter bahawa LawBreakers mungkin masih hadir ke Xbox One atau Project Scorpio.


Hos Bagi Kejohanan DotA 2 Dunia The International 7 Diumumkan – Sean ‘Day[9]’ Plott Ganti Paul ‘RedEye’ Chaloner

Selepas pengumuman Paul ‘RedEye’ Chaloner tidak lagi menjadi hos untuk kejohanan dunia The International, Valve mengumumkan Sean ‘Day[9]’ Plott, veteran Starcraft 2 sebagai pengganti!

Day[9] sebagai hos TI7, Machine bagi peringkat berkumpulan. FOTO: Wykrhm Reddy
Mungkin ada yang tak kenal Sean. Beliau pernah menjadi pengulas dalam game Real Time Strategy (RTS) Starcraft 2. Lebih menarik, veteran ini pernah mewujudkan siaran Day[9] TV – di mana beliau menganalisa perlawanan antara pemain profesional Starcraft 2. Awal tahun ini, bagi memastikan beliau bersiap sedia untuk jadi hos (mungkin sudah ditakdirkan hehehe), beliau mewujudkan webshow mingguan yang diberi nama ‘Day[9] learns Dota bersama Kevin ‘Purge’ Godec’.
Day[9] akan membuat kemunculan sulung dalam arena DotA 2 di kejohanan dunia The International 2017. Tidak salah jika penulis katakan, ramai yang mempersoalkan krediblitinya di meja panelis nanti.
Tapi janganlah risau kerana sebelum itu Alex ‘Machine’ Richardson akan mendahului kejohanan itu dengan peranannya sebagai hos di peringkat berkumpulan (group stage). Beliau dipuji kerana pernah membuktikan dirinya di Boston Major 2016 dan terbaru, Epicenter di Moscow, Russia. Terbukti, komuniti ini menerimanya dengan hati yang terbuka.
Seperti dilihat di gambar barisan panelis lain di bawah, David ‘LD’ Gorman dan Toby ‘Tobiwan’ Dawson akan membuat kemunculan kembali sekaligus memenuhi permintaan peminat. Turut menyertai barisan panelis ialah wajah baru dalam pengacaraan, Joakim ‘Akke’ Akterhall (Alliance) dan ahli Na’vi, Henrik ‘AdmiralBulldog’ Ahnberg bersama Per Anders ‘Pajkatt’ Olsson.

The International 2017 English Broadcast Talent. #TI7 pic.twitter.com/cA0stfvM3V
— Wykrhm Reddy (@wykrhm) July 22, 2017
Jorien ‘Sheever’ Van Der Heijden juga akan kembali selepas beberapa lama menyepi akibat melawan kanser payu dara dihidapnya.

I have the insane luck that TI is scheduled in a breakweek for my treatment. Honored to be listed alongside so many talented people for TI7
— Sheever (@SheeverGaming) July 22, 2017
Melengkapkan pengumuman itu ialah fungsi baru dikeluarkan oleh Valve – Newcomer Stream khas bagi mereka yang ingin belajar untuk main DotA 2 dan layan siaran perlawanan pada masa yang sama. Ia pernah diperkenalkan pada TI 4 (2014) dan komuniti mengalu-alukan fungsi ini di TI7 nanti.

TI7 Newcomer Stream will have special contextual overlays to help newer audience get in to Dota and enjoy the games of TI7. #TI7 pic.twitter.com/XbAhz6tvK6
— Wykrhm Reddy (@wykrhm) July 22, 2017
Akhir kata, korang rasa layak ke Day[9] ini ganti Paul atau korang akan bagi chance dan rilek dulu?


Kesan Ketagihan Fortnite Sama Seperti Ketagihan Dadah Heroin – Kata “Pakar Kesihatan”

Dalam berita kelakar hari ini – sekali lagi gamers, terutamanya pemain Fortnite, diserang dengan pertuduhan tak masuk akal. Dulu kata gaming ni masalah jiwa, sekarang ini pulak.

Fortnite Battle Royale daripada Epic Games telah pun menakluki dunia dengan jumlah pemain mencapai jutaan orang dan menjadi fenomena di social media, televisyen dan macam-macam lagi platform hiburan masakini.

Bagaimanapun, sebuah “laporan” daripada ABC 8 News dari Virginia, AS khabarnya telah memetik pakar-pakar kesihatan yang mengatakan ketagihan terhadap Fortnite adalah sama teruknya dengan ketagihan terhadap heroin!
Laporan ini menyebut bahawa mereka yang bermain Fortnite Battle Royale, otak mereka akan “membebaskan hormon dopamine yang menghasilkan kesan sama dengan ketagihan” dan boleh “mengakibatkan ketagihan jika tidak memainkan game tersebut.”

Laporan tersebut juga memetik, di antara responden yag diuji, terdapat seorang remaja lelaki yang tidak boleh berhenti bermain Fortnite walaupun ribut taufan meranapkan kejiranannya sehingga terpaksa ditarik secara fizikal daripada bermain game tersebut!
OK, chill kejap.
Pertama – tidak pula dinyatakan SIAPA sebenarnya ‘pakar-pakar kesihatan’ yang dipetik ini. Jadi kita tak dapat membaca laporan ataupun kajian yang dinyatakan itu.
Kedua – jika Fortnite ini benar-benar mengakibatkan ketagihan melampau sama seperti ketagihan heroin, kenapa tiada sebarang laporan perubatan yang konkrit terhadap isu ini?
Ketiga – terdapat ibu-bapa yang membelanjakan wang bagi membayar jurulatih/cikgu yang boleh melatih anak-anak mereka bermain Fortnite!
Tanpa sebarang bukti kukuh, berita ini mungkin sekadar clickbait bagi menimbulkan amarah terhadap gamers Fortnite.
Apa korang rasa?


Tarikh Pelancaran Baru No Straight Roads Diumumkan, Bersedia Untuk Muzik Rock Ogos Ini

Sepatutnya, hari ini, 30 Jun merupakan hari pelancaran No Straight Roads, namun game ini telah ditunda, diumumkan pada bulan lalu.
Terkini, Metronomik telah mengumumkan tarikh pelancaran baharu untuk game aksi bertemakan muzik ini. No Straight Roads akan dilancarkan pada 25 Ogos 2020. Harap tiada lagi penundaan selepas ini.
Bersama-sama dengan pengumuman tarikh pelancaran baharu ini, Metronomik turut telah mengeluarkan versi demo untuk para pemain cuba. Walau bagaimanapun, buat masa ini, versi demo ini hanya boleh dimainkan di Epic Games Store, dan belum ada lagi untuk platform lain. Dalam demo ini, pemain boleh mencuba level ‘Mother & Child’.
Selain itu, mereka turut mengumumkan beberapa runut bunyi dari game ini sudah boleh didengarkan di Spotify. Jom dengarkan No Straight Roads – Digital Mini-Soundtrack.
Satu trailer berbahasa Jepun (dengan sarikata bahasa Inggeris) juga telah dikeluarkan Metronomik bagi meraikan pengumuman tarikh pelancaran baharu ini. Jom layan:

No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Metronomik merupakan studio pembangun game yang berpangkalan di Malaysia, yang diketuai oleh Wan Hazmer, anak tempatan Malaysia, bekas pembangun di Square Enix yang menjadi lead game designer untuk Final Fantasy XV; serta orang kanannya untuk game ini ialah Daim Dziauddin, bekas concept artist untuk Street Fighter V.
No Straight Roads akan dilancarkan pada 25 Ogos 2020 untuk PC (Epic Games Store), PS4, Xbox One dan Switch.


Attack On Titan: Titan Eren Mengganas!

Koei Tecmo dengan besar hatinya telah menunjukkan gameplay terbaru yang menampilkan Titan Eren merosakkan rumah orang! Tak guna Eren!

Jika sebelum ini Koei Tecmo banyak menayangkan gameplay ahli-ahli Survey Corps beraksi berlawan dengan Titan, kali ini Koei Tecmo dengan murah hati menampilkan aksi Eren yang boleh berubah menjadi Titan! Jom saksikan aksi Titan Eren (dan Eren’s butt)!
https://youtu.be/M-aWN_6ruS4
Attack of Titan (Japanese : Singeki no Kyojin) adalah salah satu anime/manga yang sangat popular sekarang. Animenya telah tamat season 1 dan season 2 bakal ditayangkan kelak. Manga Attack of Titan masih berjalan dengan update setiap bulan.

Game Attack of Titan ini bakal dilancarkan di Jepun pada 18-February-2016 untuk PS Vita, PS3 & PS4, dan di NA/EU/Asia pada tahun 2016 juga.

JomBaca: Attack On Titan Bakal Mempunyai Konsep Open World & 10 Playable Characters!


Megaquarium: Hasil Karya Studio Indie Bersaiz Mini – Kecil-Kecil Cili Padi Tau!

Dari Industri Farmaseutikal Ke Taman Tema Akuatik.

Twice Circled, sebuah studio indie beroperasi dengan hanya seorang developer yang bernama Tim Wicksteed secara rasminya telah melancarkan game terbarunya ‘Megaquarium’ di pelantar PC pada 13 September 2018.
Tim Wicksteed- pemilik & pekerja tunggal Circle Twiced Studio
Selepas game pertamanya, Big Pharma (2015) mendapat reaksi yang positif dari para peminat, ramai yang menaruh harapan yang tinggi terhadap Megaquarium. Ternyata, Encik Wicksteed tidak menghampakan para pengikutnya. game yang bergenre simulasi taman tema ini mendapat sambutan yang positif sejak pertama kali diumumkan di blog peribadi Twice Circled.

Dapatkan game Megaquarium di GOG, Humblebundle dan Steam.


Final Fantasy XV Bakal Menerima Demo Yang Baru!

2 Mode paparan istimewa untuk PS4 Pro diumumkan bersama.

Baru-baru ini, sebuah stream telah dilakukan oleh Square Enix dan mereka telah mengumumkan beberapa info baru untuk Final Fantasy XV. Antaranya ialah, demo baru akan terbitkan untuk Final Fantasy XV dan ia akan dinamakan sebagai Judgment Disc. Dalam demo ini, pemain akan berpeluang untuk mencuba sedikit aksi dalam chapter pertama.
Disamping itu, Direktor Hajime Tabata turut mengumumkan bahawa PS4 Pro akan mempunyai kebolehan untuk memainkan Final Fantasy XV dalam 2 mode. Mode yang pertama akan mempunyai resolusi 1080p dengan 60fps dan yang mode yang kedua mempunyai resolusi 4k dengan fps diantara 40 hingga 50.
Demo bagi Judgement Disc hanya boleh didapati melalui PSN Store Jepun buat masa ini.
Final Fantasy 15 akan diterbitkan pada 29 November untuk PS4 dan Xbox One.
Sumber dari Siliconera.


Dah Boleh Pra-Daftar Life Makeover Sekarang Di iOS, Android – Game Berdandan, Berfesyen, Simulasi Kehidupan

Pra-pendaftaran untuk Life Makeover kini sudah dibuka di App Store dan Google Play untuk para pemain di iOS dan Android.
Game ini pernah ditampilkan oleh IGN dalam slot Summer of Gaming, sebuah laman web yang jarang membuat liputan tentang game mobile. Tapi mengapa IGN berbuat demikian?

Life Makeover merupakan game terbaharu yang dibangunkan oleh studio Archosaur Games, membawakan para pemain untuk berdandan dan berfesyen tanpa had serta menjalani kehidupan seharian secara simulasi.

Game mobile ini digambarkan sebagai game yang akan membawa pemain memasuki alam percintaan, termasuklah kepelbagaian gameplay yang bertembung dengan kisah-kisah penuh perasaan.

Para pemain boleh mencipta bentuk badan dan wajah karakter masing-masing, mereka gaya-gaya berfesyen serta menghias rumah dan berinteraksi dalam aktiviti-aktiviti sosial.

Ribuan pakaian berfesyen yang boleh diterokai dalam game ini, memberi peluang kepada pemain untuk merealisasikan penampilan yang diidamkan selama ini. Sama ada pakaian untuk sesi minum petang bersama teman-teman, beristirehat di tepi pantai atau menghadiri makan malam mewah — semuanya ada untuk digayakan.

Bukan setakat memilih pakaian sedia ada, pemain juga dibenarkan untuk memotong, menjahit dan mencipta — seterusnya memperkenalkan fesyen tersendiri.
Kalau pakaian dah molek, tak sahlah kalau tak bersolek. Ubah suai karakter korang dengan solekan terkini yang lawa dengan ratusan pilihan untuk eye shadow, lipstick dan macam-macam lagi.

Untuk penampilan fizikal pula, pemain boleh mengubahsuai jenis senyuman, tona warna kulit serta bentuk badan bagi memperlihatkan keunikan dan personaliti masing-masing.
Bercakap soal rumah pula, Life Makeover sememangnya memberikan kebebasan penuh kepada pemain. Pilih lokasi rumah sendiri, cipta tema dan gaya perhiasan di dalam rumah, dan hias setiap sudut rumah tersebut. Tambah menarik, perabot dan perhiasan rumah juga boleh dicipta, diletakkan dan diwarnakan mengikut citarasa tersendiri.

Tak cukup meriah lagi? Tambah keriuhan di dalam rumah dengan membela haiwan peliharaan, bertemu dengan pemain lain secara online serta jemput mereka untuk lepak-lepak santai di rumah.
Kenapa kena ada sesi lepak-lepak? Sebab korang kena buat makan-makan. Kenapa kena ada makan-makan? Sebab macam dalam dunia sebenar, karakter korang akan berasa lapar. Bukan itu sahaja, karakter itu juga akan berasa mengantuk, gembira, sedih dan lain-lain.
Apa yang paling menarik tentang Life Makeover adalah ia dibangunkan dalam Unreal Engine 4, maka grafik yang disajikan juga cantik, seperti yang korang boleh saksikan dalam trailer di bawah:

Archosaur Games dikenali sebagai pembangun yang pernah membawakan Dragon Raja, iaitu game yang pernah memenangi anugerah Game Kompetitif Terbaik di Google Play 2020 untuk rantau Asia Tenggara.
Selain itu, antara game akan datang yang sedang dibangunkan Archosaur adalah Noah’s Heart, Avatar: Reckoning dan sebuah game belum diumumkan yang sedang dibangunkan dalam Unreal Engine 5.
Ikuti sebarang perkembangan terbaharu Life Makeover melalui akaun rasmi di Facebook, Youtube dan Discord.

Artikel ini ditaja oleh Cap. Artikel ini ditulis menurut laporan IGN dan tidak melambangkan pendapat dan pandangan JomGaming selaku wacana berita gaming Malaysia.


Destiny 2 Telah Berjaya Mencapai Sebanyak 1.2 Juta Jumlah Pemain Pada Satu-Satu Masa

Suatu pencapaian yang haruslah dipuji.

Destiny 2 telah diterbitkan beberapa hari lepas dan telah mendapat sambutan rancak daripada komuniti gaming di konsol PS4 dan Xbox One. Ianya kini telah berjaya mencapai sebanyak 1.2 juta jumlah pemain pada satu-satu masa.
Berikut adalah tweet dari Bungie mengucapkan terima kasih kepada semua pemain Destiny 2 atas sokongan yang telah diberikan. Tahniah Bungie!

Thank you all so much for playing, Guardians! Right now Destiny 2 has over 1.2 Million concurrent players online. We'll see you in the wild.
— Bungie (@Bungie) September 9, 2017


Hideo Kojima Kata Tak Jadi Buat Satu Game Ini Kerana Banyak Persamaan Dengan Siri TV The Boys

Antara siri televisyen yang terbaik dan paling hangat dibualkan pada ketika ini adalah The Boys yang sedang ditayangkan di Amazon Prime Video.
Dalam satu tweet, ikon industri gaming, Hideo Kojima telah mendedahkan sesuatu yang agak menarik tentang satu game konsep beliau dan siri TV tersebut.
Kojima mendedahkan yang beliau pernah mempunyai satu projek, namun terpaksa ditinggalkan kerana konsepnya mempunyai beberapa persamaan dengan The Boys.
Menurutnya, konsepnya ada persamaan, namun dalam konteks latar belakang dan tricks yang berbeza. Temanya adalah satu karakter ini bersama skuad detektifnya menentang hero-hero legenda di belakang tabir.
Kojima turut mendedahkan yang beliau ada terfikir untuk mengambil Mads Mikkelsen sebagai pelakon utama untuk projek tersebut.
Walau bagaimanapun, Kojima tidak berkongsi lanjut tentang projek tersebut. Malah beliau tidak pun secara spesifik menyebutkan “game”, dan tidak mustahil ia mungkin dalam bentuk media lain kerana Kojima Productions sudahpun membuka sebuah divisyen baharu yang memfokuskan filem, televisyen, dan muzik.

2/2and put it on hold because the concept was similar (different settings and tricks). A buddy (male/female) thing with a special detective squad facing off against legendary heroes behind the scenes. I was thinking of Mads as the lead.— HIDEO_KOJIMA (@HIDEO_KOJIMA_EN) June 26, 2022

Seperti yang kita tahu, Kojima kini sedang membangunkan sebuah game dengan kerjasama Xbox Game Studios, sebuah game yang beliau gambarkan sebagai “sesuatu yang tidak pernah dialami”.


Star Ocean 5: Lagi Info Terbaru Termasuk Ayah Fidel & Battle System Yang Awesome!

Menghampiri release Star Ocean 5 di Jepun, makin banyak dia seksa kita dengan info-info terbaru! Diriku terseksa menanti tarikh release versi bahasa Inggeris!

Square Enix dan tri-Ace hari ni menghadiahkan lagi lebih banyak info terbaru mengenai sub-karakter dan battle system yang sangat mantap ini.
Pertama sekali, jom kita berkenalan dengan ayah hero kita, Darryl Camuze!

Encik Darryl Camuze, seperti kami pernah laporkan sebelum ini, adalah founder bagi sekolah swordsmanship paling terkenal di Kingdom of Resulia.
JomBaca: Star Ocean 5 : Character Introduction Trailer Baru Untuk Hero SO5, Fidel Camuze!

Berumur 49 tahun, Encik Darryl adalah seorang yang sangat popular. Dia merupakan seorang swordsman yang sangat hebat dan terkenal. Victor, salah seorang dari party members anda, juga seorang swordsman yang hebat, mempunyai kepercayaan yang tinggi terhadap ayah Fidel Camuze ini.

Encik Darryl adalah seorang yang sangat tegas namun sangat menyayangi anaknya, Fidel. Senjata pilihannya adalah dari kelas one-handed sword, dan daripada screenshot di bawah, Encik Darryl nampak OP gila!

Seterusnya, Square Enix memperkenalkan kita dengan Ted, kawan Fidel & Miki yang membesar bersama-sama sedari kecil!

Ted adalah seorang yang periang dan di antara tiga sekawan ini, Ted-lah yang akan menceriakan suasana. Ted berumur 23 tahun, sama seperti Fidel.

Dia juga belajar teknik pedang bersama-sama Fidel sedari kecil. Dikatakan teknik pedang Ted adalah sama hebat dengan teknik pedang Fidel, namun ada sesuatu perkara misteri yang belum diperkatakan Square Enix mengenai hal ini.

Keithus adalah cikgu kepada magician sexy-mexy kita, Fiore Brunelli.

Umur sebenar Keithus tidak diketahui, tapi walaupun nampak kecil comel lote, Keithus mempunyai pengetahuan mengenai Signeturgy yang sangat tinggi dan tidak boleh ditandingi sesiapa pun. Disebabkan ini, Keithus adalah Director Langdauq Royal Signeturgy Research Institute.

Berbanding mereka yang menggunakan skill signeturgy, Keithus tidak mempunyai signeture ditatah pada kulitnya kerana dia terlalu muda dan dikatakan mempunyai zaman muda yang kompleks. Ketika menjadi director, Keithus tidak sedikit pun menunjukkan perangainya yang keanak-anakkan. Pendek kata, Keithus memang seorang director yang professional lah!

Apa yang membuatkan Star Ocean sentiasa mendapat tempat nombor 1 di hati saya adalah battle system-nya. Dan Square Enix tidak melepaskan peluang untuk berkongsi info mengenai battle system yang sangat awesome ini!
Jika anda berjaya memukul musuh berkali-kali dalam satu combo attack, anda akan mengaktifkan “Combo Bonus”. Combo Bonus ini akan mengisi Reserve Gauge anda, yang akan diceritakan kemudian. Untuk setiap 10 hits dalam satu combo, anda akan mendapat +20% Combo Bonus yang akan meningkatkan lagi Reserve Gauge anda. Maksimum bonus yang boleh anda dapat dari Combo Bonus adalah +300% dengan 100 hits! Wow!
Co-co-combo!
Star Ocean 5 juga mempunyai “Cancel Bonus”. Dengan menggunakan attack yang standard dan beberapa skills dengan timing yang bagus dan kemudiannya anda berjaya untuk cancel, anda akan mengaktifkan Cancel Bonus. Untuk setiap cancel, anda akan mendapat +25% Strength. Maksimum Cancel Bonus yang anda boleh dapat adalah +200% Strength dengan 8 kali cancel.
 Sistem Reserve Rush adalah sesuatu yang apabila diaktifkan, akan mencetuskan ultimate attack anda! Anda mahukan Reserve Rush anda diisi sehingga penuh. Dan untuk mengisinya, anda perlu melalukan Combo Bonus dan Cancel Bonus! Jelaslah, battle system Star Ocean 5 bukan sekadar spam attack dan menekan butang sahaja. Anda perlu betul-betul timing attack anda untuk mendapatkan ultimate attack anda.

Dalam setting, anda boleh memilih untuk karakter mana yang akan mengaktifkan Reserve Rush. Ianya tidak terhad kepada karakter yang anda kawal. Anda boleh aktifkan Reserve Rush kepada sesiapa sahaja di dalam party anda.

Apabila Reserve Rush Gauge telah diisi lebih daripada 2 bar atau lebih, anda boleh aktifkan Reserve Rush anda. Maksimum bar yang boleh diisi adalah sebanyak 5.

Apabila diaktifkan, Reserve Rush Gauge anda akan berkurangan mengikut masa. Semakin kurang, semakin rendah power dan efek yang diberikan kepada musuh. Jadi, hanya perlu betul-betul berfikir sebelum menggunakan Reserve Rush anda.
Reserve Rush yang diaktifkan!
Jika sebelum ini kami berkongsi info mengenai skills yang ada pada Miki dan Anne, kali ini tiba giliran untuk mengetengahkan skills yang Victor dan Fiore pulak!
Kalau anda pernah bermain Star Ocean 4, anda pasti kenal dengan karakter Arumat. Arumat menggunakan senjata scythe dan mempunyai beberapa skills yang awesome! Victor dalam Star Ocean 5 mempunyai skills yang sama dengan Arumat. Antaranya adalah Diabolic Age, Bloodstorm Revolution dan Nether Strike. Sama sebijik namanya dengan skills Arumat! Cuma senjata yang dipakai adalah tidak sama iaitu Victor menggunakan senjata pedang.
Apabila skill Diabolic Age diaktifkan, Victor akan melepaskan beberapa attack yang laju dan tanpa henti. Victor kemudian akan meluru kehadapan dan menjatuhkan beberapa musuh di hadapan!
 Skill Bloodstorm Revolution pula akan memperlihatkan Victor memusingkan pedangnya sampai menyebabkan angin yang kuat yang akan memerangkap musuh disekelilingnya.

Nether Strike adalah satu skill yang akan summon pillar of fire daripada purgatory yang akan membakar musuh-musuh anda. Victor adalah party members anda yang anda tak mahu buat dia marah woh!

Fiore pula mempunyai skills seorang magician yang lebih kepada offensive skills. Jika dibandingkan dengan Star Ocean 5, Fiore mempunyai skill yang sama dengan Myuria.
Thunder Flare akan membenarkan Fiore membentuk satu perangkap yang dikelilingi dengan kejutan electic yang akan mengelilingi musuh anda. Skill ini juga akan membuatkan stats ATK musuh anda diturunkan sementara.

Skill Dark Eater akan membuatkan Fiore summon raksasa kegelapan yang akan menarik musuh yang anda sasarkan sambil memakan mereka. Fuh, jangan main-main dengan Fiore!

Satu lagi skill yang sama dengan Myuria adalah Extinction. Skill ini akan memerangkap musuh anda dalam kubah antimatter dan kemudiannya akan meletup! Bukan itu sahaja, musuh-musuh yang terletak berdekatan dengan kubah ini akan turut mendapat damage!

Anda betul-betul tak boleh main-main dengan Fiore!
Star Ocean 5: Integrity & Faithlessness bakal dilancarkan di Jepun pada 31 Mac 2016 untuk PS3 & PS4, dan di NA/EU/Asia untuk PS4 sahaja, pada tarikh yang bakal diumumkan kemudian pada tahun ini.